Янукович: Мени ҳеч ким ағдаргани йўқ!\n03 декабр 2020, Тошкент вақти: 02:30\n28 февраль куни Россиянинг Ростов шаҳрида Виктор Янукович Украина президентлигидан қувилганидан сўнг ўзининг илк матбуот анжуманини ўтказди. Янукович ўзини ҳануз легитим президент эканини айтиб, Украина ҳукумати тепасига келган шахсларни экстремистлар дея атади.\n- Мени ҳеч ким ағдаргани йўқ. Мен ўз ҳаётим ва яқинларим ҳаётига бўлган таҳдид туфайли Украинани тарк этишга мажбур бўлдим, деди Янукович.\n- Мен Украина келажаги учун курашни давом эттириш ниятида эканимни айтиш фурсати етди. Мен террор ва қўрқув орқали мамлакатни эгаллаш ниятида бўлганларга қарши курашаман. Мен буни жамоатчилик олдида маълум қиламан, деди Янукович.\nЯнукович: "Мени ҳеч ким ҳокимиятдан ағдаргани йўқ"\n- Бу Майдонни рағбанлантириб турган Ғарбнинг маъсулиятсиз сиёсати маҳсули. Лекин Украина кучли давлат. Биз албатта вазиятдан чиқиб кетамиз. Киев ва бошқа шаҳарлардаги қуролланган шахслар кўчаларни бўшатиши шарт. Украина фуқаролари нормал ҳаёт билан таъминланиши лозим. Украинанинг ушбу бўҳрондан чиқиши анча қийин бўлади. Қурбонлар ва кўрилган талофатлар ушбу сиёсий бўҳрон туфайли юзага келди, деди Янукович.\nСергей Аксёнов Қрим Бош вазири бўлди\nСимферополь аэропорти оддий тартибда ишлаётгани айтилмоқда.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари АҚШлик хонанда Крис Браун ҳибсга олинди\t12:33, 31 август 2016\tАҚШнинг Лос-Анжелес штатида таниқли хонанда Крис Браун полиция томонидан қўлга олинди. Бу ҳақда “Вести” хабар бермоқда. Крис Браун ўқотар қуролдан фойдаланганликда гумонланмоқда. Қутқарув хизматига нотаниш аёл қўнғироқ қилиб, Браун унга нисбатан қўполлик қилгани ва қурол ўқталганини маълум қилган. Шундан сўнг, полиция Брауннинг Лос-Анжелесдаги уйини ўраб олиб, тинтув ўтказди. “ У қотиллик ва ўғрилик бўлимига олиб борилади ва ҳибсга олинади”, —деди полициячилардан бири.\nҲодисанинг бошқа тафсилотларига аниқлик киритилмаган. Крис Брауннинг ўзи эса ижтимоий тармоқлардаги саҳифаларида ҳеч қандай қонунбузарлик содир этмаганини таъкидламоқда.\nБалида саёҳат қилаётган Сардор Раҳимхон аллигатор билан “дўст тутинди”(Видео)\tЛола севган инсонини 2 йил аввал учратганини тан олди\tАлишер Файз май ойида яккахон концерт дастурини тақдим этади\tНаташа Королёва нима учун бувисининг дафн маросимида қатнаша олмаслигини изоҳлади\tОзодбек Назарбеков Сергелида уй қураётгани ҳақидаги миш-мишларга ойдинлик киритди\tШаҳзода бир ўқ билан икки қуённи урди\tОтправить


Нефть-газ саноатида яна бир йирик лойиҳа\nМамлакатимизда Қандим газни қайта ишлаш мажмуаси қурилишига киришилди. “Ўзбекнефтгаз” Миллий холдинг компанияси тизимидаги мазкур янги завод саноатимиз салоҳиятини юксалтириш, экспорт ҳажмини оширишга хизмат қиладиган муҳим объект бўлиши кутилаяпти.\nМаълумки, Ўзбекистон иқтисодиётининг локомотивларидан бирига айланган нефть-газ саноати кейинги йилларда жадал суръатларда ривожланмоқда. Ҳозирги кунда жаҳон нефть-газ жабҳасида юз бераётган мураккаб жараёнларга қарамасдан, юртимиз углеводородлар бозорида эгаллаб турган мавқеини тобора мустаҳкамлаб бораётгани шундай дейишимизга тўла асос бўла олади. Шубҳасиз, қўлга киритилаётган ушбу ютуқлар замирида Президентимиз ташаббуси билан соҳа ривожига алоҳида эътибор қаратилиб, қулай инвестициявий муҳит яратилгани, бунинг самараси ўлароқ, кўплаб замонавий мажмуа ва йирик корхоналар фойдаланишга топширилаётгани мужассамдир.\nДарҳақиқат, мамлакатитимизда олиб борилаётган тизимли ислоҳотлар заминимиз қаъридаги табиий бойликларни халқ фаровонлиги йўлида ўзлаштириш, уни чуқур қайта ишлаш, маҳсулот ишлаб чиқаришни диверсификациялаш имконини бермоқда. Натижада бирламчи ёқилғи-энергетика ресурсларига бўлган ички эҳтиёж тўлиқ таъминланиши баробарида, экспорт ҳажми мунтазам равишда оширилаяпти.\nДавлатимиз раҳбарининг 2015 йил 4 мартдаги “2015 — 2019 йилларда ишлаб чиқаришни таркибий ўзгартириш, модернизация ва диверсификация қилишни таъминлаш бўйича чора-тадбирлар дастури тўғрисида”ги Фармони бу борадаги саъй-ҳаракатлар кўламини янада кенгайтириб, сифат жиҳатидан янги босқичга олиб чиқмоқда.\nГап шундаки, мазкур ҳужжатга мувофиқ, жорий йилда углеводород хом ашёсини чуқур қайта ишлашга йўналтирилган ўн битта, 2017 йилда бешта, 2018 йилда тўққизта, 2019 йилда ўн тўртта ва 2019 йилдан сўнг яна ўн битта лойиҳа рўёбга чиқарилади. Қандим газни қайта ишлаш мажмуаси улар орасидаги энг йирик заводлардан биридир.\nБухоро вилояти ҳудудидаги мазкур мажмуа “Лукойл” компанияси билан ҳамкорликда бунёд этилаяпти. Унинг тамал тоши қўйилиши муносабати билан ташкил этилган тантанали маросимда сўзга чиққанлар алоҳида таъкидлаганидек, “Ўзбекнефтгаз” Миллий холдинг компанияси тизимида ҳар йили кўплаб истиқболли лойиҳалар амалга оширилаётгани мамлакатимизнинг нефть-газ саноати салоҳиятини юксалтириш, иқтисодиётимиз рақобатдошлигини таъминлашда муҳим аҳамият касб этмоқда. Қурилиши бошланган янги корхона эса табиий газ ва газ конденсатини чуқур қайта ишлаш асосида юқори қўшимча қийматга эга маҳсулотлар тайёрлаш ҳажмини янада кўпайтириш ва уларнинг турини кенгайтиришга хизмат қилиши билан аҳамиятлидир.\nАйтиш жоизки, Қандим газни қайта ишлаш мажмуаси “Қандим — Хаузак — Шоди” лойиҳаси доирасида қурилаяпти. У тўлиқ фойдаланишга топширилгач, Қандим конлари гуруҳидаги олтита — Қандим, Қувачи-Олот, Оққум, Парсанкўл, Ҳожи ва ўарбий Ҳожи газ-конденсат конларини ўзлаштириш, рақобатдош маҳсулотлар тайёрлаш ҳажмини кескин кўпайтириш учун кенг йўл очилади.\nВазирлар Маҳкамасининг 2015 йил 8 сентябрдаги “Газни қайта ишлаш заводи комплексини қуриш ва Қандим конлари гуруҳини ободонлаштириш” лойиҳасининг техник-иқтисодий асосларини тасдиқлаш тўғрисида (биринчи босқич)”ги қарорига асосан, лойиҳа уч босқичда амалга оширилади. Хусусан, 2018 йилгача бўлган даврни қамраб олган дастлабки босқични рўёбга чиқариш учун жами 3,3 миллиард АҚШ доллари миқдорида инвестиция киритилиши кўзда тутилган. Шунинг ҳисобига газни қазиб олиш ва чиқариш тизими, икки технологик линиядан иборат газни қайта ишлаш мажмуаси, маҳсулотни юклаб жўнатиш терминаллари, шу жумладан, магистрал газ қувури орқали табиий газни экспорт қилиш терминаллари ишга туширилади.\n— Қандим газни қайта ишлаш мажмуаси компаниямизнинг Ўзбекистондаги энг йирик лойиҳаларидан бири ҳисобланади, — дейди “Лукойл” компанияси президенти Вагит Алекперов. — Уни бунёд этиш учун энг малакали мутахассислар жалб этилган ҳолда, замонавий технологиялар ҳамда юқори унумли махсус машина ва механизмлар кучидан оқилона фойдаланилаяпти. Қурилиш ишлари эса Корея Республикасининг “Нyundai Engineering Со., Ltd.” компанияси томонидан олиб борилаяпти. Мазкур йирик объект фойдаланишга топширилгандан сўнг маҳсулот ишлаб чиқариш ҳамда уни экспорт қилиш ҳажми кескин ошади.\nАниқроғи, заводнинг илк босқичи ишга туширилгач, йилига 8,1 миллиард куб метр тозаланган табиий газ қайта ишланишидан ташқари, катта ҳажмда барқарор газ конденсати ва қумоқланган олтингугурт тайёрлаш учун сероводородли газ қайта ишлана бошланишини ҳисобга олсак, унинг нечоғли улкан лойиҳа эканлиги яққол аён бўлади.\nСоҳа мутахассисларининг қайд этишича, заводга олтита газ қазиб чиқариш майдончаси ва иккита йиғиш пунктига бирлаштирилган 114 та қудуқдан хом ашё келтирилади. Шу боис айни чоғда қудуқларни жиҳозлаш, махсус майдон, йиғиш пункти барпо қилиш ишлари қизғин давом эттирилмоқда. Булар поёнига етгач, улкан завод 2 минг нафар ишчи-ходимни ўз бағрига олади. У тўла қувват билан фаолият юрита бошлагач эса, ишчилар сони 7 минг нафарга етиши мўлжалланмоқда.\nЧўл бағрида бунёд қилинаётган замонавий корхонани ташқи коммуникация тармоқларига улаш масаласи ҳам эътибордан четда қолаётгани йўқ. Жумладан, мажмуани электр энергия билан таъминлаш мақсадида учта юқори вольтли электр узатиш линиясини тортиш, 55 километр узунликдаги темир йўлни ётқизиш, 53 километрлик гидротехник иншоотни қуриш, автомобиль йўлларини барпо этиш, шунингдек, ишчилар шаҳарчасини қуриш чора-тадбирлари кўрилаяпти. Шу мақсадда “Ўзбекистон темир йўллари” ҳамда “Ўзбекэнерго” акциядорлик жамиятларининг мутахассислари жалб қилинган.\nЭътироф этиш лозимки, юртимизда мавжуд қувватларни изчил модернизациялаш, замонавий объектларни барпо қилиш, янги конларни ўзлаштириш жараёнига илғор ва тежамкор технологияларни татбиқ этишга устувор вазифа сифатида жиддий эътибор қаратилмоқда. Юртбошимиз ташаббуси билан биргина нефть-газ саноатида рўёбга чиқарилаётган истиқболли лойиҳалар туфайли 2030 йилга қадар соҳада ишлаб чиқариш ҳажми 3,2 баробар ортиши кутилаяпти. Бунга Қандим газни қайта ишлаш мажмуаси салмоқли улуш қўшиши, шубҳасиз.\nҚандим — чўл шароитига мослашган ўсимлик тури. У ўсган жойда кичик микроиқлим ҳосил қилган ҳолда, бошқа наботот намуналарининг кўпайишига қулай шароит яратади. Шу маънода, бугун қурилиши бошланган улкан завод ҳам нефть-газ саноати равнақида янги уфқларни очиб, барқарор иқтисодий ўсиш суръатларини таъминлаш, экспорт ҳажмини ошириш, пировардида аҳолининг ҳаёт даражаси ва сифатини янада яхшилаш бўйича белгилаб олинган устувор вазифалар ижросига хизмат қилиши муқаррардир.\nТадбирда Ўзбекистон Республикасининг Бош вазири Ш. Мирзиёев сўзга чиқди.\nМазкур рукндаги бошқа мақолалар: « Электрон савдо майдончаси\tЎзбекистоннинг тўқимачилик маҳсулотлари хорижликларни мафтун этди »


Булутлар устида ухлашни истайсизми?\nЎзбекистон 10:30 / 23.04.2019 11036\nБиз ўз саломатлигимиз ҳақида кўп қайғурамиз. Танамиз куч-қувват олиши учун турли машқлар бажарамиз, спорт марказларига борамиз, теримиз эса кўркам бўлиши учун крем ва доривор воситаларни суртамиз. Бироқ кўп ҳолларда биз ҳар куни фойдаланадиган уй жиҳозларини танлашда уларнинг саломатлик учун нечоғлик фойда ёки зарари борлигига аҳамият бермаймиз.\nАна шундай жиҳозлардан бири бу каравот устига қўйилувчи матрасдир. Агарда сиз ётадиган матрас нотўғри танланса, кўплаб сурункали касалликлар келиб чиқади: остеохондроз, радикулит, артрит, қон айланишининг бузилиши, уйқусизлик,аллергия, астма. Сифатли матрас эса инсон организми куч тўплашига, ёшликни узайтиришга ва уйқу вақтида соғлом ҳолатни сақлаб қолишга ёрдам беради.\nСизга дўкон ва бозорларда турли хил матрасларни тавсия қилишлари мумкин. Албатта, ҳар ким ўз хоҳиш ва молиявий ҳолатига қараб савдо қилади. Бироқ матрас танлашда унинг қулайлиги, сифатига эътибор бериш жуда муҳим.\nКутиб олинг, Ўзбекистон бозорларида янги маҳсулот – VOLO матраслари. Улар пружинасиз бўлиб, ўзининг қулайлиги, фойдали жиҳатлари билан бошқалардан қолишмайди. Уйқу вақтида умуртқанинг тўғри ҳолатда бўлишини таъминлаб беради ва таркибида металл қисмлар бўлмаганлиги учун ҳеч қандай товуш ва ноқулайлик келтириб чиқармайди.\nҲам фойдали, ҳам қулай\nҲозир жаҳон бозорида пружинасиз матраслар аллақачон етакчига айланишга улгурди. Яна бир афзал жиҳати – улар ёш болалар учун ҳам мос келади. Матрас бамбук матосидан тайёрланган бўлиб, гипоаллерген хусусиятга эга ва аллергия қўзғатмайди.\nVOLO пружинасиз матраслари сколиоз, остеохондроз ва бошқа бел ҳамда бўғим касалликларидан азият чекаётганларга ҳам ҳақиқий ёрдамчи “дўст” бўла олади.\nКичик қутичада “юмшоқ” мўъжиза\nМаҳсулотнинг яна бир ажралиб турувчи хусусиятларидан бири – унинг ажойиб ўрамидир. Эндиликда матрасларни оғир қилиб ташишга ҳожат қолмайди. Сабаби, катта матраслар кичик қутичаларга жойлаштирилади ёки қулай қилиб ўралади. Бу эса харидорга яна ҳам енгиллик улашади.\nДарвоқе, компания матрасларни ўз манзилига бепул етказиб беради. Бунда сиз ҳам кучингизни, ҳам нақдингизни, ҳам қимматли вақтингизни асрайсиз.\nVOLO матраслари Европа стандартлари асосида Ўзбекистонда ишлаб чиқарилмоқда. Компания маҳсулот сифатига кафолат беради. Агарда сиз матрасни харид қилсангиз, 30 кун давомида уни синовдан ўтказишингиз учун имкон берилади. Агарда шу муддат ичида бирон бир камчилик ёки нуқсон сезилса, тўлов қайтариб берилади.\nСиз ҳам сифатли матраслар устида соғлом ухлашни истайсизми? У ҳолда VOLO хизматингизга шай!\nМурожаат учун телефон: 9999-7-3333 | 24/7


ЎзА - Маданий ҳаётимиздаги ёрқин воқелик\n11.10.2018 16:26 Чоп этиш версияси\nМаданий ҳаётимиздаги ёрқин воқелик\nЎзбекистон Бадиий академияси томонидан ташкил этилган VIII халқаро Тошкент замонавий санъат биенналеси юртимиз маданий ҳаётида ёрқин ва унутилмас воқеага айланди.\nМазкур халқаро маърифий лойиҳа иш тартибининг ғоят тиғизлиги билан бирга қизиқарлилиги, бири бошқасини такрорламайдиган кўргазмалар, ижодий учрашув ва мулоқотларга бойлиги билан санъат ихлосмандлари, тадбир иштирокчиларида катта таассурот уйғотмоқда.\n– Аввалги Тошкент замонавий санъат биенналесида йигирмадан ортиқ иш билан қатнашган бўлсам-да, кўргазма залларингизнинг ғоят маҳобатли экани боис ишларим экспозициянинг бир чеккасида қолиб кетганди, – дейди испаниялик коллаж устаси, компьютер графикаси мусаввири Антонио Мора. – Ҳозирги халқаро кўргазмада ўттиздан зиёд ижод намуналарим билан қатнашмоқдаман. Улар тасвирий санъат ва рақамли технология уйғунлиги асосида яратилган бўлса-да, инсон ва коинот, борлиқ, умр мазмуни, тарихий хотира каби мавзулар моҳиятини ўзида акс эттиради. Бу галги сафарим чоғида юртингизда илгари мисли кўрилмаган шиддатли ижобий ўзгаришлар кечаётганининг гувоҳи бўлдим.\n– Ўзбекистонга биринчи марта келишим, – дейди VIII халқаро Тошкент замонавий санъат биенналеси ҳакамлар ҳайъати аъзоси, рассом, Сорбонна университетининг фан ва санъат институти директори Ольга Кисилёва (Франция). – Бу ерда ҳақиқий ижодкорлар, санъат усталари жамланди. Кўрагзмаларда чин маънодаги санъат намуналаридан баҳраманд бўлиш мумкин. Ўзбекистонликлар ўз юртларида ўтказилаётган бундай ажойиб биенналедан, бой маънавий-маданий меросидан ҳар қанча фахрланса арзийди.\n– Мазкур биеннале замонавий санъат тарғиботидаги дадил қадам,– дейди исроиллик рассом Марина Шелест. – Муҳими, Тошкент замонавий санъат биенналеси йиллар ўтгани сайин тобора кўпроқ тажриба орттириб, ўз анъаналарига эга бўлиб бормоқда. Бу ижодкорларнинг ўзаро мулоқот ўрнатиши, фаолияти билан танишиши йўлидаги қулай имкониятдир.\nМаърифий лойиҳанинг навбатдаги кунида Ўзбекистон давлат санъат музейи, Икуо Хираяма халқаро маданият карвон саройи, Ёшлар ижод саройи, Ўзбекистон Тасвирий санъат галереясида Ўзбекистон ва хорижлик мусаввирлар ижод намуналаридан иборат кўргазмалар ташкил этилди.\nНазокат Усмонова, Темур Мамадаминов (сурат),ЎзА


“Исломий давлат” жангарилари Ироқ армияси генералини ўлдирди\n25 ноябр 2020, Тошкент вақти: 21:51\nИроқ армияси танкларидан бири.\nИроқ шимолидаги Фаллужа шаҳрида ҳукумат кучлари ва “Исломий давлат” жангарилари ўртасида шиддатли жанглар давом этмоқда.\n25 апрель куни “Исломий давлат” жангарилари Ироқ армияси 1-дивизиясининг раҳбари генерал Ҳасан Аббос Тўфон ва уч зобитни ҳамда 10 аскарни ўлдирдилар.\nШанба куни жангарилар асирга олинган ироқлик зобит ва аскарларни Фаллужа кўчаларида машинага солиб, намойиш қилиб юрдилар.\n“Исломий давлат” гуруҳи 25 апрелдаги жангдан сўнг Тиртар кўли жанубидаги сув омборининг бир қисми устидан назорат ўрнатишга муваффақ бўлган. Интернетда ёйинланган видеода жангарилар пойтахт Бағдод ва бошқа шаҳарларни тошқиндан тўсиб турувчи тўғон устида бемалол ҳаракатланаётгани акс этган.\nБу орада Анбар вилояти ғарбида “Исломий давлат” гуруҳига мансуб уч худкуш Ироқ-Урдун чегарасидаги назорат-ўтказиш масканига ҳужум қилган. У ерда ироқлик тўрт аскар ҳалок бўлгани ва 10 аскар яралангани айтилмоқда.


Ромсиз Xiaomi X1 янги рендерларда кўриниш берди - Terabayt.Uz\nРомсиз Xiaomi X1 янги рендерларда кўриниш берди\nБир неча ойлик жимликдан сўнг Xiaomi’нинг тақдим этилмаган янги смартфони – X1 модели ҳақида яна гап-сўзлар тарқала бошлади. Шунингдек, бу гал интернетда унинг янги рендерларда кўринди, деб ёзади 4PDA сайти.\nЭсингизда бўлса керак, ушбу компания янги – Xiaomi X туркумида смартфонлар ишлаб чиқаришни йўлга қўйиши ҳам эълон қилинган эди. Орадан сал вақт ўтиб, «хитойча Apple» тайёрлаётган, кодли номи Chiron бўлган флагмани айни шу туркумга мансуб бўлиши мумкинлиги ҳақида гап-сўзлар тарқалган. Сўнг эса, X1 смартфонини Xiaomi янги – Lanmi бренди остидаги тайёрлаётгани айтилди. Xiaomi X1 ёки Lanmi X1 смартфонининг нархи расман маълум қилинганлиги ва унинг ҳақиқий сурати тарқалганлигидан ҳам хабарингиз бор.\nУнинг янги рендерларини эса қуйидаги суратларда томоша қилинг:\nЯнги қурилма ўрта нарх тоифасига мансуб ромсиз смартфонлар туркумини бошлаб бериши кутилаётир. Xiaomi X1’нинг ташқи кўриниши худди юпқа ромли LG флагманларига ўхшаб кетади.\nХабар қилинишича, Xiaomi X1 модели томонларининг ўзаро нисбати 18:9, сифати 2160х1080 пикселли бўлган 6 дюймли дисплейга эга бўлади. Унинг орқа панелидан қўш модулли камера ва бармоқ изи сканери ўрин олади.\nXiaomi X1’нинг бошқа хусусиятларига келсак, процессори – саккиз ядроли Snapdragon 660, 6 ГБ тезкор ва 64 ёки 128 ГБ ички хотира, 4 150 мА/соатли аккумулятор.\nШуниси ҳам борки, Xiaomi X1 рендерлари – шунчаки ушбу хитойлик бренд ишқибозларининг фантазияси бўлиши ҳам мумкин. Чунки мазкур модел ҳақида компаниянинг ўзи расмий маълумот бермаган.\n#андроид смартфон #хабарлар #Xiaomi X1


Мобиль рақамни сақлаган ҳолда операторни алмаштириш лойиҳаси билан хорижий компания шуғулланиши мумкин\n20 июнь куни Ахборот технологиялари ва коммуникацияларини ривожлантириш вазирлигида «Hansa Telecom» (Латвия) делегацияси билан учрашув бўлиб ўтди. Учрашувда Ўзбекистонда ахборот-коммуникация технологиялари соҳасини ривожлантириш истиқболлари тўғрисида фикр алмашилди. Хусусан, «Hansa Telecom» компанияси истиқболли ҳамкорликни йўлга қўйиш мақсадида Ўзбекистон мобиль алоқ ...\nМамлакатимизда яшаётган ҳар бир фуқаронинг ҳуқуқ ва эркинликларини таъминлаш долзарб вазифалардан биридир. Бунинг учун барча шарт-шароитлар яратилган бўлиб, фуқаролар ҳуқуқларини ҳимоялашга қаратилган қонунлар, қарор ва фармонлар қабул қилинмоқдаки, бу ҳуқуқий-демократик жамият қуришда муҳим омил бўлмоқда. Хусусан, Ўзбекистон Республикаси фуқаролигини тасдиқловчи асосий ҳужжат — фу ...\nХирмон тўлиб, тўкилди дон\nМустақиллигимизнинг дастлабки йиллариданоқ, мамлакатимизда барча соҳалар қатори қишлоқ хўжалиги соҳасида ҳам кенг қамровли иқтисодий ислоҳотлар амалга оширилди. Бу борада қабул қилинган қонунлар, қарор ва фармонлар ижроси юзасидан амалга оширилган чора-тадбирлар самараси ўлароқ, ўзини оқламаган ширкат хўжаликлари негизида қишлоқда янги мулкдорлар синфи — фермер хўжаликлари ташкил этилди. Энг ...\nЎзбекистонлик олимлар янги озонлаш мосламаси яратди\nЎзбекистонлик олимлар томонидан янги озонлаш мосламаси яратилди. Бу ҳақда Интеллектуал мулк агентлиги хабар бермоқда. Янги мосламадан ҳаво, эритмаларни озонлаш, турли объектларга ишлов беришда фойдаланиш мумкин. У бунгача фойдаланишда бўлган муқобилларидан бир неча афзал жиҳатлари — барқарор корон разряд олиши, разряд токини кўпайтириши, иш самарадорлиги юқорилиги билан фарқланади. Мосл ...\nЯнги истеъдодлар кашф этилади\nСўнгги йилларда мамлакатимизда соғлом жамият барпо этиш, соғлом турмуш тарзини ривожлантириш мақсадида спортга катта эътибор қаратилаётир. Ёшларимизнинг жаҳон миқёсидаги нуфузли мусобақаларда кўрсатиб келаётган жасорати, матонати дунё аҳлини ҳайратга солмоқда. Президентимизнинг 2017 йил 3 июндаги "Жисмоний тарбия ва оммавий спортни янада ривожлантириш чора-тадбирлари тўғрисида"ги қарори ҳам аҳолин ...\nҲаракатлар стратегияси ижтимоий ҳимоя асоси\n2017 — 2021 йилларга мўлжалланган Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида белгилаб берилган вазифалар изчиллик билан амалга оширилаётганлиги боис ҳам ҳар бир соҳа ва тармоқларда жонланиш, аҳолини қийнаб келаётган муаммолар бартараф этилмоқда. Яқинда Ўзбекистон Халқ демократик партиясининг Навоий вилоят Кенгаши томонида ...


Добавлено: 12.02.2019, 20:14\nЯқинда, фуқаро Ж.Ф. республикамизга хорижий автотранспорт воситаси ҳисобланган “Ласетти” автомашинасини олиб кирар экан, бу жараёнда мамлакатимиз ҳудудидан қайта олиб чиқиб кетиш мажбуриятини зиммасига олади. Лекин, бу мажбуриятни бир зумда унутиб, ушбу автомашинани эҳтиёт қисмларга бўлаклаган ҳолда 1700 АҚШ долларига сотиб юборади. Бу ҳақда Давлат божхона қўмитаси матбуот хизмати хабар берди.\nБундан бир неча йиллар муқаддам ёниб кетган бошқа бир “Ласетти” кузовини кўрсатган ҳолда давлат божхона хизмати органлари ходимларини ушбу автомашинанинг гўёки ёнғин оқибатида бутунлай ёниб кетганига ишонтиришга уринади. Ушбу ҳолатни “босди-босди” қилиш учун божхона ходимига 400 АҚШ доллари пора таклиф қилади.


«2020 йил учун Ўзбекистон Республикаси Давлат бюджетининг барқарорлигини таъминлаш ва харажатларини мақбуллаштириш чора-тадбирлари тўғрисида»ги Ҳукумат қарори қабул қилинди (575-сон, 21.09.2020 й). Бу ҳақда «Ҳуқуқий ахборот» телеграм канали хабар бермоқда.\nШунингдек, Инқирозга қарши курашиш жамғармаси маблағлари ҳисобига амалга оширилиши режалаштирилган 224 млрд. 288 млн. сўм харажатлар мақбуллаштирилди.\nҚорақалпоғистон Республикаси бюджети, вилоятлар ва Тошкент шаҳар маҳаллий бюджетларининг тасдиқланган даромадлар прогнозининг бажарилмаслиги ҳисобига харажатларнинг мақбуллаштирилган қисми – республика бюджетига;\nНоилож, кўпга келган тўй. Лекин аксарият бюджет ташкилотлари ходимларининг ойлиги ҳаминқадар (муайян эътибордаги давлат ташкилотларидан ташқари). Унинг устига уларда меҳнат қилаётганларнинг бошқа келадиган даромади ҳам йўқ. Банклар ёки давлат эътиборидаги турли акциядорлик жамиятлари ходимлари каби мўмайгина 13-ойликлар, «кварталний»лар олмаса улар.\nУндан кўра, пул ювиш учун ҳар хил нағмаларни ўйлаб топаётганларни, моддий ёрдам, ижтимоий кўмак берилади, деган баҳонада Инқирозга қарши курашиш жамғармаси маблағларини талон-тарож қилаётганларни чуқурроқ ўрганиш керак эмасми? Мана, яқинда мамлакатимизнинг ҳамма жойларига ўрнатилган дезинфекция туннеллари тақиқланди. Маълумотларга кўра, Инқирозга қарши курашиш жамғармасидан ўша дезинфекция туннеллари учун 28 млрд. сўм сарфланган. Бунинг изоҳи ҳақида эса бирор мутасадди ҳозиргача лом-мим дегани йўқ.


Лукойл Ўзбекистонга 500 миллион доллар сармоя ётқизади\n01 июл 2022, Тошкент вақти: 09:09\nРоссиянинг Лукойл ширкати Ўзбекистонда янги газ конларини ўзлаштириш ишига 500 миллион доллар сармоя ётқизади.\nREUTERS агентлигининг 15 ноябрь куни хабар беришича, ярим миллиард долларлик сармоя Ўзбекистондаги газ заҳираси мавжудлиги аниқланган Ҳисор комплексини ўзлаштириш учун сарфланади.\nХабарда айтилишича, бунинг учун Лукойл Люксемебург, Франция, Япония, Италия, Германия, Нидерландлар, Россия ва Австриядаги бир қатор банклардан қарз олади.\nЛукойл қарзни билвосита шўъба ширкати бўлган Союзнефтегаз Восток Лимитет корхонасига беради. Мазкур корхона эса Ҳисор ҳудудини ўзлаштириш ишларини олиб боради.


«Солиқ ва божхона хабарлари» газетасининг 2020 йил 24 март 12-сони - Gazeta.Norma.uz\n«Солиқ ва божхона хабарлари», №12, 2020й. 24 март\nЎзбекистон Республикаси Президенти томонидан иқтисодиёт тармоқларига коронавирус пандемияси ва глобал инқирозий ҳолатларнинг салбий таъсирини юмшатиш бўйича чоралар-тадбирлар тасдиқланди1. Молия вазирлиги ҳужжатнинг асосий тезисларини келтиради.\nМЧЖ устав фондини ўзгартириш тартиби\nҚАНДАЙ ВАЗИЯТЛАРДА МЧЖ УСТАВ ФОНДИ КАМАЙТИРИЛАДИ МЧЖ муассислари устав фондини камайтириш тўғрисида қарор қабул қилишга ҳақлидирлар, айрим ҳолларда бундай қарор қабул қилишлари шарт бўлади («Масъулияти чекланган ҳамда қўшимча масъулиятли жамиятлар тўғрисида»ги Қонуннинг 19-моддаси).\nМҲХСни жорий этиш йўлида\nМолиявий ҳисоботнинг халқаро стандартларига ўтиш бўйича қўшимча чора-тадбирлар\n2020 йил 24 февралда республикамизда молиявий ҳисоботнинг халқаро стандартларига (МҲХСга) ўтиш солномасининг янги саҳифасини очиб берадиган Президентнинг «Молиявий ҳисоботнинг халқаро стандартларига ўтишнинг қўшимча чора-тадбирлари тўғрисида»ги ПҚ-4611-сон қарори эълон қилинди.\nКредит қарзини мол-мулк билан сўндириш\nКорхонанинг (МЧЖ, айланмадан олинадиган солиқ тўловчи) банкдан кредит бўйича қарзи бор. Унинг балансида 150 млн сўмлик баланс (қолдиқ) қийматига эга бўлган бино мавжуд. Бино баҳоланганда уни 8,5 млрд сўмга баҳолашди. Банк МЧЖнинг шу суммадаги қарзини бир вақтнинг ўзида сўндириш билан 8,5 млрд сўмлик бинони қабул қилди. МЧЖда асосий воситанинг чиқиб кетиши ва 8,5 млрд сўмлик банкка қарзни сўндириш содир бўлди. Бу ҳолда корхонада айланмадан олинадиган солиқ бўйича мажбуриятлар юзага келадими?\nТМЗ ички айланганда ҚҚС ҳисоблаш\nКорхона бир неча турдаги маҳсулотларни ишлаб чиқаради. Улардан бир тури – истеъмолчиларга реализация қилинадиган полиэтилен плёнка. Шу билан бирга полиэтилен плёнканинг бир қисми корхонанинг бошқа бўлинмасига берилади, бу ерда ундан биз томондан ишлаб чиқариладиган бошқа турдаги маҳсулот ўрови сифатида фойдаланилади. Мазкур бўлинма алоҳида юридик шахс эмас, у корхонанинг таркибига киради. Полиэтилен плёнка корхонанинг бошқа бўлинмасига берилганда ишлаб чиқарилган ушбу маҳсулотимизга ҚҚС ҳисобланадими?\nУФ камайтирилган бўлса…\nҚҚС тўловчи хусусий корхона УФни 1 500 000 000 сўмга кўпайтирган. Корхонанинг устав фонди бунга қадар 50 308 000 сўмни ташкил этган. Кейинчалик ягона муассис (100% улушга эга) ўз ҳиссасини 1 500 000 000 сўмга камайтирмоқчи бўляпти. Устав фонди камайтирилганда ташкилотда ва ягона муассис – жисмоний шахсда қандай солиқ оқибатлари юзага келади?\nКредит фоизларини компенсациялаш\n2019 йилда компания хом ашё сотиб олиш учун кредит олди. Президентнинг 24.05.2019 йилдаги ПҚ-4337-сон қарорига мувофиқ кредит бўйича фоизларнинг бир қисми бизларга кредитлар бўйича фоизларни қоплаш учун компенсация бериш орқали ЎзР ВМ ҳузуридаги Тадбиркорлик фаолиятини қўллаб-қувватлаш жамғармаси томонидан қопланади. Фоизларни бундай қоплаш корхона учун даромад ҳисобланадими? Бунда қандай солиқ оқибатлари юзага келиши мумкин ва бухгалтерия ҳисобида қайси проводкалар билан акс эттириш лозим?\nБолани парваришлаш нафақаси ва ундан солиқ\n2019 йилда корхона ходимага ҳомиладорлик ва туғиш нафақасини, бола туғилганда бериладиган нафақани, болани 2 ёшгача парваришлаш бўйича нафақани тўлади. 2019 йилда фойда солиғини ҳисоблашда ушбу нафақалар солиқ солинадиган базадан чегириб ташланганми?\nМолиявий қарзни сўндириш\n2019 йилда соддалаштирилган ҚҚСни тўловчи корхона якка тартибдаги тадбиркорга 63 млн сўм миқдорида қисқа муддатли фоизсиз молиявий қарз берган. Ана шу якка тартибдаги тадбиркор хорижий корхонадан экскаваторни бепул олди. Божхонада тозалашда 56 млн сўм ҚҚС, бошқа божхона божлари ва йиғимлари бўйича 14 млн сўм тўлади. Божхонада экскаватор 23 млн сўм қийматида баҳоланди. Сўнгра якка тартибдаги тадбиркор қарзини сўндириш ҳисобига экскаваторни қарз берувчига бериб юборди. Корхона экскаваторни асосий восита сифатида кирим қилди. Якка тартибдаги тадбиркор экскаваторни олган ва қарз берувчига берган пайтида ҚҚС тўловчи бўлмаган. 1. Қарзни сўндириш ҳисобига якка тартибдаги тадбиркордан олинган экскаватор қийматини қандай тўғри шакллантириш мумкин? 2. Қарз берувчи қарз олувчи томонидан божхонада тўланган ҚҚСни ҳисобга олиши мумкинми? 3. ушбу операция қарз берувчининг бухгалтерия ҳисобида қандай акс эттирилади?\nОшиб кетса ЯБТ тўлайсиз\nҚизим оиласи билан Дубайда яшайди. Баҳорда уларникига меҳмонга бормоқчимиз. Қизим бизга энг сўнгги русумдаги телевизорни совға учун харид қилмоқчи. Ўзбекистонга қайтишимизда аэропорт божхонасида муаммо бўлмайдими? Бирор-бир солиқларни тўлаш керакми?\nРеспубликада реализация қилинганда имтиёзлар сақланади\n2016 йилнинг августида Рўйхатга (АВ томонидан 2436-сон билан рўйхатдан ўтказилган) биноан божхона божи ва ҚҚС тўлашдан озод этилиш имтиёзи асосида асбоб-ускунани харид қилдик. Асбоб-ускуна янги ҳисобланадими? Унга нисбатан имтиёз ҳозиргача амал қиладими? Вазият қуйидагича: асбоб-ускунани янгиламоқчимиз, 2016 йилда импорт қилинганини эса анчайин паст нархларда хусусий корхонага сотиб юбормоқчимиз. Импорт қилинган товар сотилган тақдирда, биз тўлашдан озод этилган тўловларни тўлашимиз керак бўлмайдими?\nПосилкалар учун меъёрлар\nБожхона тўловларини тўламаган ҳолда интернет-дўкон орқали буюртма бериб, қанча суммадаги товарларни посилкаларда олиш мумкин? Улар мустақил равишда багажда олиб кирилганда суммалар бир хил бўладими? Буюртманинг суммаси мазкур меъёрлардан ошиб кетганда божхонада солиқлар қандай тўланади?\nКороновирус ваҳимасига ҳожат йўқ: товарлар экспорти ва импорти тўхтамайди\nДунё бўйлаб 160 дан ортиқ давлатда қайд этилган коронавирус инфекциясига қарши курашиш бўйича Ўзбекистонда бир қатор чора-тадбирлар белгиланди.\nЯширин айланма хавфли «операция»\nЎзбекистон Республикаси давлат божхона органларининг асосий вазифаларидан бири – божхона тўғрисидаги қонун ҳужжатларига риоя этилишини назорат қилиш ҳамда божхонага доир қонун ҳужжатлари бузилишининг, шу жумладан контрабанданинг олдини олиш, уни аниқлаш ва уларга чек қўйишдан иборат.\nМарт ойи 2020 йилнинг учун жисмоний шахслар даромадидан олинадиган солиқ ва бошқа мажбурий бадаллар ҳисоб-китоби услубияти\nМарт ойида иш соатлари сони: 5 кунлик (40 соатлик) иш ҳафтасида – 167; 6 кунлик (40 соатлик) иш ҳафтасида – 160; 36 соатлик иш ҳафтасида – 142. Иш кунлари сони: 5 кунлик иш ҳафтасида – 21; 6 кунлик иш ҳафтасида – 24.


18.05.2021 Чоп этиш учун\n2021 йил 18 май куни Олий Мажлис Қонунчилик палатасининг навбатдаги мажлиси бўлиб ўтди. Унда Ўзбекистон Либерал-демократик партияси фракцияси ҳамда Саноат, қурилиш ва савдо масалалари қўмитаси ташаббуси билан “Мамлакатнинг экспорт салоҳиятини ошириш учун транспорт-логистика тизимини такомиллаштириш борасида амалга оширилаётган ишларнинг ҳолати тўғрисида”ги масала юзасидан юборилган парламент сўровига транспорт вазири И.Маҳкамовнинг жавоби атрофлича кўриб чиқилди.\nПарламент сўровига жавобда қайд этилганидек, кейинги йилларда мамлакатимизда транспорт-логистика тизимини такомиллаштириш, ушбу омилларданфойдаланган ҳолда юртимизнинг экспорт салоҳиятини ошириш борасида кенг кўламли ишлар амалга оширилмоқда.\nХусусан, 2020 йил якунларига кўра “Uzbekistan Airways” АЖ томонидан 41,7 минг тонна юк ташилиб, бу кўрсатгич 2019 йилга нисбатан 1,45 баробарга ошди. Юкларни ташиш ҳажмини ошириш мақсадида қатновлар Истанбул, Урумчи, Острава, Шанхай, Сеул, Деҳли, Шицязячжуан, Льеж йўналишлари бўйича ўтган йилда қўшимча чартер шартномалар имзоланди.\nУшбу ишларнинг бажарилиши натижасида ойлик юк ташувлар даромади 1,3 млн. доллардан 5,7 млн. долларга ошди. 2021 йил давомида 12 268 та рейс амалга ошириш орқали 1 933 минг йўловчи ва 42,5 минг тонна юк (шу жумладан пуллик багаж ва почта) ташиш режалаштирилди. Жорий йилда юк ташувлари ҳажмини янада ошириш мақсадида Тошкент-Гонконг-Тошкент-Тель Авив-Тошкент ва Тошкент-Гонконг-Тошкент-Киев-Тошкент янги йўналишлар бўйича парвозларни амалга ошириш, ушбу йўналишлар бўйича 2 минг тонна юк ташиш ва 5,8 млн. АҚШ доллари миқдорида қўшимча даромад олиш кўзда тутилган.\nШу билан бир қаторда, жорий йил 6 апрель куни Тошкент шаҳрида бўлиб ўтган “Иннопром-2021” халқаро саноат кўргазмаси доирасида “Ўзбекистон Темир йўллари” АЖ ва Россиянинг “РЖД Логистика” компанияси вакиллари ўртасида озиқ-овқат маҳсулотларини, шу жумаладан қишлоқ ҳўжалиги маҳсулотларини музлатгичли махсус рефрежератор контейнерларда ташиш учун Агро-Экспресс поездларни ташкил қилишга келишиб олинди. Мазкур янги йўналиш Ўзбекистоннинг экспорт ташувлари, айниқса мева-сабзавот маҳсулотлари экспорти ривожлантиришга ижобий таъсир кўрсатади.\nТранспорт вазирлиги ва “Ўзбекистон темир йўллари” АЖ томонидан МДҲ, Эрон ва Болтиқбўйи давлатлари темир йўл маъмуриятлари билан ўтказилган учрашувлар натижасида 2021 йил учун бир қатор чегирмалар олинишига эришилган. Бу эса, маҳаллий ишлаб чиқарувчиларнинг экспорт салоҳиятини оширишга ва ўзбек маҳсулотларининг рақобатбардошлигини янада мустаҳкамлашга хизмат қилади.\nШунингдек, ҳозирги кунда Транспорт вазирлиги томонидан давлатимиз раҳбари ташаббуси билан янги “Мозори-Шариф-Қобул-Пешавор” ва “Хитой – Қирғизистон – Ўзбекистон” транспорт ва транзит йўлакларини яратиш борасида тизимли ишлар олиб борилмоқда. Хусусан, “Мозори-Шариф-Қобул-Пешавор” темир йўлининг қурилиши Ўзбекистон ва Ўрта Осиё мамлакатларига дунё океанига чиқишга энг яқин йўл бўлиб, Жанубий Осиё темир йўл тизимини Марказий Осиё ва Евроосиё темир йўллари билан узвий боғлаш имконини беради. Бу ўз навбатида, мамлакатимиз транзит салоҳиятининг кескин ошишига хизмат қилади. Лойиҳани амалга ошириш натижасида Покистондан Ўзбекистонга юкларни ташиш 35 кун эмас, балки 3-5 кунни ташкил қилади.\n“Хитой – Қирғизистон – Ўзбекистон” темир йўл қурилиши лойиҳасининг амалга оширилиши Осиё Тинч океани ва Хитойдан Қирғизистон ҳамда Ўзбекистон орқали юкларни Европа мамлакатларига ташиш учун янги халқаро транспорт коридорини яратади. Қолаверса, юкларни етказиб бериш вақти кескин кисқариб, Ўзбекистоннинг транзит салоҳиятини янада оширишга хизмат қилади.


ИнтерФУТБОЛ :: Александр Заваров: «Ювентус» Чемпионлар лигасини юта олади»\nАлександр Заваров: «Ювентус» Чемпионлар лигасини юта олади»\n«Динамо» (Киев)даги ёрқин ўйинларидан сўнг «Ювентус» сафига қўшилган ва Италияда ҳам чакки таассурот қолдирмаган собиқ ҳужумкор ярим ҳимоячи Александр Заваров 3 июнь куни Кардиффда бўлиб ўтадиган ЧЛ финалини интиқлик билан кутяпти. Табиийки, у бўлажак баҳсда туринликларга ён босади. «Ювентус»да замонавий футбол учун зарур барча фазилатлар бор. Дейлик, у ҳимояланиш бобида жаҳоннинг энг сара клублари қаторида. Шунинг баробарида ҳужумда ҳам чакки эмас: Игуаин барқарор тарзда гол уришдан тўхтамаяпти. ЧЛ «плей-офф» раундларидаги ўйинлар ва натижалар туринликларнинг пухта тактикага эга эканликларидан далолат. Ахир улар бир неча сафар учрашувини ҳам ўз фойдаларига ҳал қилдилар. Асосийси, собиқ жамоам финалда рақибнинг ҳужумкор ўйинчиларига кўпроқ эътибор қаратишни унутмаса, бас»,-дея «Юве» имкониятларини юқорироқ баҳолади Заваров «СЭ» нашрига берган интервьюси бошида.\n- Хўш, яна бир финалчи - «Реал» ҳақида нима дея оласиз?\n- Мадрид клуби ҳам мукаммал шаклланган: ҳимояси рисоладагидек, олдинги чизиғи жуда кучли. Хуллас, бизни ўта қизиқарли, оғир вазнлилар тўқнашуви кутиб турибди.\n- Томонларда заиф жиҳатлар ҳам борми?\n- Ҳар иккиси ҳам техника ва тактика, ҳам ҳимоявий ва ҳужумкор тизим бўйича юксак савияга эришган. Ўзи яққол кўзга ташланадиган камчиликлар билан финалга чиқиш иложсиздир.\n- Демак, Зидан ва Аллегри финални ўз жамоалари томон оғдириш йўлида жиддий бош қотиришлари керак...\n- Албатта. «Реал» ҳам, «Ювентус» ҳам узоқ йиллик «гегемон» ва уларнинг куч-қудратига шубҳаланиш ярамайди. Дейлик, ҳар иккиси ички аренада ҳам, халқаро мусобақаларда ҳам фақат ғалабани кўзлайди. Ўйлашимча, ана шу ғолиблик руҳияти навбатдаги финалга ўзгача чирой бағишлайди.\n- Бўлажак финал Турин клуби анъаналари давомчиси саналган Буффон учун ЧЛ кубогини ютиш йўлидаги сўнгги имконият, шундайми?\n- Очиғи, бу дарвозабоннинг бардавом фаолияти таҳсинга сазовор. Ахир у 3-марта финалга чиқди. Аввалги икки беллашувда мағлубиятга учраганини ҳисобга олсак, бу сафар нуфузли совринни қўлга киритиши адолатдан бўларди. Агар жамоа ҳимояда ишончли тўп сурса, «Реал» жуда қийналиши тайин. Албатта, туринликлардан тезкор қарши ҳужум ва стандарт вазиятлардан унумли фойдаланиш ҳам талаб этилади.\n- Умуман, «кекса синьора» ҳимояси Роналдуни зарарсизлантиришга қодирми?\n- Тан олиш керак, Криштиану анчайин мураккаб топшириқларни ёлғиз ўзи ҳал этиш салоҳиятига эга қудратли ижрочи. Шунга қарамай, «Юве» вакиллари уни «жиловлай» олишларига шубҳаланмайман. Жамоа бу борада етарли тажрибага эга. Ҳа, туринликлар «Роналду муаммоси»ни қай тариқа ҳал этишларини кузатиш ҳам қизиқарли. Агар бу ишни уддалай олмасалар, кубокдан воз кечишларига тўғри келади.\n- «Қироллик клуби» ҳимоя чизиғини қандай тасаввур қиласиз?\n- Ўйлашимча, «Реал» одатий услубига таянади. Яъни тўпни майдон марказида эгаллаб олиш, тезкор қарши ҳужумга ўтиш ва назоратни ушлашдан воз кечмаса керак. Мадридликлар рақибни тўпдан маҳрум этиб, комбинацияни қулай вазият юзага келгунича давом эттиришга уринадилар. Рақиб ўйинчиларига алоҳида «соқчи» қўйиш уларга хос эмас. Жамоа 30-40 йилдан буён сермазмун ўйин орқали натижага эришиш ҳадисини маромига етказди. Оддий айтганда, «Реал» 1-рақам остида тўп суради.\n- Сизга эса собиқ жамоангиз услуби кўпроқ ёқади, тўғрими?\n- Ҳа, доимо тактик маҳоратга юксак баҳо берганман ва ўзим ҳам шундай ўйнашга ҳаракат қилганман. Ҳозир бир жойда туриш билан ҳеч кимни алдай олмайсиз. Техникани тезкор ҳаракатлар, куч-қудрат каби бир қатор хусусиятлар эвазига кучайтириш талаб этилади.\n- Туринликлар ғалабасидан умидвор эканлигингиз аниқ.\n- Имкониятлар 50га 50 кўринишида. Лекин «Юве»нинг зафар қучишига илҳақман. Италия гранди анчадан буён халқаро соврин ютгани йўқ. Ваҳоланки, 2 марта финалга чиқди. Ишончим комил, омадсиз серияси қачондир тугайди.


Ҳалабдан эвакуация қилиш жараёни суратларда\n10:47 / 16.12.2016\n15 декабрь куни Суриянинг Ҳалаб шаҳри шарқий туманларидан одамларни эвакуация қилиш ишлари олиб борилди. Бу ҳудуд Сурия қуролланган мухолифати назорати остида ҳисобланади. Белгиланган жойга ўнлаб автобус ва тез ёрдам машиналари етиб келди. Кейинроқ улар Идлиб томон йўл олган. Халқаро Қизил хоч жамияти маълумотларига кўра, кўчирилганлар орасида 1 мингга яқин яраланган тинч аҳоли вакиллари бор.\nАввалроқ, Россия Бош штаби 5 мингга яқин жангари ва уларнинг оила аъзолари шаҳарни тарк этиши ҳақида ўз тахминини билдирган эди. Шу билан бирга, Сурия президенти Башар Асад Ҳалабнинг озод этилишини тарихнинг милоддан аввалги ва кейинги даврларга тақсимланишига қиёслаган. Қуйида эвакуация жараёнида олинган суратлар тўплами билан танишиш имконига эгасиз.\nҲалабдан эвакуация қилиш учун юборилган автобуслар ва тез ёрдам машиналари, 2016 йил 15 декабрь\nШарқий Ҳалаб, 2016 йил 15 декабрь\nҲалабдан эвакуация қилиш учун автокарвон, 2016 йил 15 декабрь\nҲалабдан кўчириш учун автобуслар, 2016 йил 15 декабрь\nҲалабдан мухолифат назоратидаги Ал Рошидин шаҳрига етиб келганлар, 2016 йил 15 декабрь


Мактаб директорлиги лавозимига кўрсатилган номзодларнинг сохта тасдиқловидан ким манфаатдор? | O'zLiDeP\nЖорий йилнинг 23 апрель куни ўтказилган Халқ депутатлари Асака туман Кенгашининг олтинчи чақириқ йигирма тўртинчи сессиясида тумандаги 12- ва 47-сонли умумтаълим мактаблари директорлигига номзодларнинг танлаган мактабларини ривожлантириш бўйича тузган 3 йиллик дастурларининг тақдимоти билан танишилган. Муносиб топилган номзодлар Маҳаллий Кенгашда муҳокама қилиниб, вилоят Халқ таълими бошқармасига тавсия этилиши керак эди. Бироқ сессия якунланмади, номзодларни танлаб олиш масаласи Кенгаш қарори билан қайта кўриб чиқиш учун белгиланди. Бунинг устига Кенгаш котибияти томонидан сессия якунланиш ва номзодларни танлаб тавсия қилиш куни белгиланмади.\nҚарангки, амалдаги қонунларга суяниб, Кенгаш муҳокама кунини кутиб юраверибмизу, аммо айрим уддабурон мутасаддилар аллақачон “ошни дамлаб бўлишибди”. Назаримда, Асакада сессия ўтказилмасдан кўп масалаларни тасдиқлаш анъанага айланиб қолганга ўхшайди. Йўқса, сессиядаги масалалар тасдиғи учун халқ депутатлари маҳаллий кенгаш аъзоларининг ақалли 3/2 қисмининг иштироки таъминланган бўлармиди?\nОчиқ қолдирилган сессиянинг якуни ўтказилмай халқ таълими бошқармасига мактаб директорлигига номзодларнинг тавсияси берилганини қандай изоҳлаш мумкин?\nОсмонга қараб фол очаётган айрим мансабдорлар бу сохталик ортидан қандай манфаат топишни кўзлаганлари бизга сир, аммо улар Ўзбекистон Республикаси Президентининг 2020 йил 6 ноябрдаги “Ўзбекистоннинг янги ривожланиш даврида таълим ва тарбия ва илм-фан соҳаларини ривожлантириш чора-тадбирлари тўғрисидаги” фармонида белгиланган меъёрларни унутганлари аниқ!\nБу қандай шошилинч заруратки, доимий комиссиянинг қонуний тасдиғини кутмай, номзодлар тавсияси тегишли бошқармага тақдим этилса?! Ёки самодаги кабутарлар парвозини томоша қилишга ўч биз билмаган айрим депутатлар тасдиғи борми?! Негаки, Кенгаш котибияти томонидан тасдиқланган ҳолда расмий хат билан вилоят Халқ таълими бошқармасига 12- ҳамда 47-сонли умумтаълим мактаблари директорлигига тавсия берилган.\nХўш, ўз-ўзидан савол туғилади: очиқ қолдирилган сессия энди қай важ билан қай тартибда чақирилади? Ёки котибият мудирини бундай қонуний асослар қизиқтирмайдими?\nХуллас, бундай кўзбўямачиликларга чек қўйиш вақти аллақачон келган бўлса-да, аллакимларнинг соя ортидан амалдаги қонунчиликка зид иш қилишлари камаймаяпти.\nХулосани ўзингиз беринг!\nХалқ депутатлари Асака туман


10 йиллик танаффусдан кейин яна жўшқин ижодга... » Ўзбекистон янгиликлари – Zamin.uz\nХоразм халқ қўшиқларини айтиб, мухлислар меҳрини қозонган Шохсанам роппа-роса 10 йиллик танаффусдан кейин яна жўшқин ижодга қайтди. У ўз даврининг “хит” тароналаридан бири бўлган “Шақилдоқ” сингари шўх қўшиқ ижро этди. Янги “Чўгирма” таронаси Фарруҳ Соҳиб сўзи ва Фурқат Бобожонов мусиқаси асосида яратилди. Маҳоратли клипмейкер Шуҳрат Мавлонов эса қўшиқ ғоясига мос равишда трек ва сюжет йўналишларида клип суратга олди. Клипнинг сюжет қисмини актёрлар Сабина ва Таълат Йўлдошевлар очиб беришган бўлса, трек йўналишида “Паризод” ансамблининг қизлари рақс ижро этишди.\n21:22 Шаҳзодадан янги клип – «Бегим»\n14:33 10 йиллик танаффусдан сўнг Обид Асомовга расман лицензия берилди\n23:47 Шоҳрух рэпернинг ўн йиллик танаффусдан кейинги илк концертидан фотолавҳалар


Смартфон батареяси қувватини тежашнинг 10 та оддий усули\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Смартфон батареяси қувватини тежашнинг 10 та оддий усули\t16:02, 22 август 2016\tСмартфонларда ҳозирги кунда жуда машҳур бўлган Pokemon Go каби катта қувват талаб қиладиган иловалар пайдо бўлгандан бери, фойдаланувчилар батарея қувватини узоқроқ сақлаб қолиш имкониятини қидиришмоқда.\nЛондон университети қошидаги коллеж инженер-кимёгари Пол Ширингнинг маълумот беришича, бу муаммони бартараф этишнинг оддий усуллари мавжуд экан. Марҳамат, улар билан танишинг!\n1.Кераксиз иловаларни ёпиш\nСмартфонлар фойдаланилаётган бир неча иловаларни таъминлаш мақсадида жуда катта қувват йўқотади, бу ҳақда смартфон эгасига аксарият операция тизимлари ҳам қанча қувват сарфлаётгани ҳақида маълумот бериши мумкин. Қувватни ортиқча сарфламаслик учун айни пайтда фойдаланаётган илованигина очиқ қолдириб, қолганларини ёпиб қўйинг.\n2. GPSни ўчириш\nТурган жойни кўрсатувчи, манзилни аниқловчи хизмат ҳам жуда катта қувват талаб қиладиган “очкўз” хизматлардан биридир. Агар ундан фойдаланмаётган бўлсангиз, ўчириб қўйганингиз маъқул.\n3. Рush хабарларини ҳам ўчириб қўйинг\nБатарея қувватини тежаб-тергаб ишлатишни истасангиз, ижтимоий тармоқларга келган янги хатлар ҳақидаги хабарлар хизматини ҳам ўчириб қўйинг.\n4. Дастур таъминотини янгилаш\nАксарият телефонларда қувватни тежовчи турли дастурлар ўрнатилган. Уларнинг энг охирги версиягача янгилаш керак.\n5. Bluetooth ни ўчириш\nАгар бошқа гаджетга симсиз уланиш зарурати бўлмаса, бу хизматнинг сифатига путур етказмаслик, телефонни яна бирор соат ортиқча ишлатиш учун уни ўчириб қўйинг.\n6. Экран ёрқинлигини камайтириш\nЭкранни ёрқинлаштирувчи автоматик созловчи қурилмани ишлатинг. Агар кўпроқ қувватни иқтисод қилмоқчи бўлсангиз, хона ичи ёруғ бўлса, экран ёрқинлигини қўлда камайтиринг. 7. Яхшиси Wi-Fi дан фойдаланинг\nWi-Fi орқали маълумотлар базасига кирилганда, мобиль тармоқ орқали киргандан кўра камроқ қувват сарфланади. Ижтимоий тармоққа симсиз кириш асосий созлаш менюси орқали амалга оширилади.\n8. Телефоннинг қизиб кетмаслигига эътибор бериш\nСмартфон – чўнтак компьютери вазифасини ўтагани билан стационар компьютер қариндошларидан тубдан фарқ қилади, чунки унинг совитиш тизими мавжуд эмас. Смартфоннинг ҳарорат диапазони 0 дан 35 °С гача бўлиши лозим. Гаджет ҳаво ҳароратида ўзини яхши ҳис қилади, уни иссиқ ҳавода қувватлантириш мумкин эмас. Бу батареянинг ишдан чиқишига олиб келади.\n9. Ғилофини ечиш\nТелефонни қувватлантираётганда аккумулятори қизиб кетмаслиги учун устидан ғилофини олиб қўйганингиз маъқул. Аслида эса аксарият телефонлар устида ғилоф турса ҳам қизимаслиги лозим.\n10. Ортиқча қувватлантириш\nЗамонавий, литий-ионли батареялар учун уни қанча қувватлантиришнинг аҳамияти йўқ. Чунки телефон керагича қувватга эга бўлгандан кейин қувватлантирувчи қурилма автоматик тарзда ўчади. Смартфонингиз барча хавфдан холи бўлади.


«Абадий зиё маскани» номли ҳужжатли фильм тақдимоти ўтказилди\n23:00 / 13 январь 475 pdf Ўқиш режими + -\n2022 йил 13 январь куни «Hilol nashr» матбаа нашриётининг мажлислар залида юртимиз уламоларининг етишиб чиқишининг сир-асрорлари, Мовароуннаҳр мадрасаларининг шукуҳи ҳақида ҳикоя қилувчи «Абадий зиё маскани» номли кўп қисмли ҳужжатли фильм лойиҳасининг тақдимоти бўлиб ўтди. «Абадий зиё маскани» номли кўп қисмли ҳужжатли фильм лойиҳасини «Muslimaat.uz» сайти, «Bintu Sodiq», «Muallim Media» каналлари раҳбари Одинахон Муҳаммад Содиқ ва «Arabic.uz», «Hadisislom.uz», «Madrasa.uz» сайти раҳбари, «Grand ta'lim» араб тили устози Анвар Аҳмад домла ҳамда «Hilol studio» MЧЖ томонидан ташкиллаштирилиб, Ўзбекистон Республикаси Туризм ва спорт вазирлиги билан ҳамкорликда тасвирга олинди. Ушбу лойиҳа алломаларимизнинг меросини ёритиш, ёш авлодга илмнинг қувватини англатиш ва шу аснода маданий меросимизни тарғиб этишга қаратилган.\nТақдимотга юртимизнинг кўзга кўринган уламолари, хусусан, фазилатли шайх Муҳаммад Содиқ Муҳаммад Юсуф роҳимаҳуллоҳнинг шогирдлари Анвар Аҳмад домла, ҳазратнинг фарзандлари Исмоил домла Муҳаммад Содиқ ва Одинахон Муҳаммад Содиқ, шунингдек, Ҳасанхон Яҳё Абдулмажид, Аброр Мухтор Алий домла, Ўзбекистон Республикаси Туризм ва спорт вазирлиги, вазир ўринбосари Темур Мирзаев, Ислом цивилизацияси маркази вакили Саидкомил Муҳаммад Карим, фахрий илм устозлар ҳамда оммавий ахборот воситалари ташриф буюришди.\nТақдимот Аброр Мухтор Алий домланинг қаламига мансуб:\n«Қуёш ҳар кун чиқса ҳам,\nТунлар ой тўлишса ҳам.\nЗулмат йўқолмас бирдам,\nЧорасиз қолдик, эй воҳ,\nСиз йўқсиз, Расулуллоҳ!...», деб номланган шеърий салавот билан бошланди.\nКейин «Абадий зиё маскани» номли видеоролик намойиш этилди.\nДарҳақиқат, юртимизнинг миллий бой меросини тарғиб қилиш мамлакатимизда зиёрат туризмини янада ривожлантиришга таъсир қилувчи асосий омил ҳисобланади. Хусусан, Президентимиз томонидан 9 февраль куни имзоланган ПФ-6165 сонли фармон ҳам бевосита соҳани ривожлантириш, зиёрат туризми орқали юртимизга ташриф буюрувчи сайёҳлар оқимини оширишга олиб келиши кутилмоқда. Бу ўз навбатида қадимий обидалар, муқаддас зиёратгоҳлар, тарихий ва маданий ёдгорликларни сайёҳларга тақдим этишда ижодий ёндашув талаб этади. Юртимизда уламолар етишиб чиқишининг сир-асрорлари, Мовароуннаҳр мадрасаларининг шукуҳи ҳақида ҳикоя қилувчи «Абадий зиё маскани» кўп қисмли ҳужжатли фильм ана ўша лойиҳаларнинг бир намунасидир.\nЎзбекистон Республикаси Туризм ва спорт вазирлиги билан ҳамкорликда тасвирга олинган мазкур ҳужжатли фильм юртимизга келувчи сайёҳлар учун намунавий, батафсил маълумот берувчи дастур сифатида қўлланилади. Мазкур фильм инглиз, араб тилларига таржима қилинган.\nТадбирда arabic.uz сайти, @hadisislomuz, @madrasauz каналлари раҳбари, @grandtalim араб тили устози Анвар Аҳмад домла сўзга чиқдилар. «Қаранг, бу мадрасалар оддий ҳолатда бунёд этилмаган. Бу мадрасаларнинг қурилиш тарихи ҳақида улуғ ёшли инсонлардан кўп эшитганмиз ва китобларда ҳам маълумотлар келяпти», дейди устоз Анвар домла. — Бу мадрасаларнинг қурилишидан аввал унга кетадиган маблағга жуда қаттиқ эътибор қаратилган. Сўнгра уста, меъморларга ҳам таҳоратсиз меҳнат қилмайсиз, Аллоҳни зикр қилиб ғишт қўясиз дея таълимотлар уқтирилган. Бунинг натижасини биз бугунги кунда Наманган вилоятидаги «Мулла Қирғиз» ҳозирги «Ҳидоя» мадрасасининг қурилиш жараёни қай ҳолда олиб борилгани ҳақида устозлардан эшитганмиз. Мулла Қирғиз ҳазратларининг набиралари бизга бир воқеани айтиб бердилар: «У киши мадраса битгандан сўнг шу кўчадан юрмай қўйдилар. Нега бу кўчадан юрмайсиз дея устозга савол берилганда: «Ўша қурилган мадрасага назарим тушиб, қалбимга ужуб деган бало кириб қолишидан қўрқаман. Оқибатда шунча қилган савобларимдан махрум бўлиб қоламан дея жавоб берган эканлар». Ихлос билан қурилган мадраса бугунги кунда ҳам илм чашмаларини мўмин мусулмонларга кенг тарқатиб келмоқда. Шу ўринда яна бир маълумотни қайд этиш керакки, шу мадрасанинг ён атрофида бошқа мадрасалар ҳам бўлган. Аммо бугун уларнинг кўпи бузилиб йўқ бўлиб кетган.\nБу улуғ ҳазратга: «Эй Мулла Қирғиз ҳазратлари, сиз билан Аллоҳ ўртасида қандай сир бор эдики, сиз қурган бинолар бугунги кунда ҳам ўз фаолиятини давом эттиряпти?», дея мурожаат қилади устоз Анвар домла.\nДемак, биз мўмин мусулмонлар диний ва дунёвий илмларни шу мадрасаларда ўрганар эканмиз. Келгусида юртимиздаги барча мадрасаларни ўрганиб, улар ҳақидаги асосли маълумотларни тўплаб, китоб шаклида халқимизга тақдим этамиз, иншааллоҳ, дея қўшимча қилди Анвар Аҳмад домла.\nСўнгра ушбу лойиҳада хизмат қилиб келаётган ходимлар ташаккурномалар билан тақдирландилар.\nКейин «Шайх Муҳаммад Содиқ Муҳаммад Юсуф» жомеъ масжиди имом ноиби, islom.uz портали раҳбари Ҳасанхон Яҳё Абдулмажид нутқ қилдилар. «Мадрасалар бизнинг юртимизда имом Бухорий замонидаёқ фаолият юрита бошлаган. Имом Бухорий ўзлари иккита мадрасада таълим олган эканлар», дейди Қуръон ходими Ҳасанхон Яҳё Абдулмажид. — Бироқ илк мадраса Ҳижозда 19 асрнинг иккинчи ярмида очилган. Бу вақтгача одатда масжидларда илм олинган. Шунингдек, Маккаи Мукаррамада биринчи мадрасага ҳиндистонлик аёл киши асос солган. Шуни ҳам алоҳида қайд этиш керакки, мадраса низомини уламолар Бухородан олишган экан. Жумладан, Девбанд уламоларининг қўлланмалари ва манҳажларининг аксари Бухородан олинган. Хусусан, фиқҳда Бухоро мадрасаларининг ўрни жуда катта. Ҳанафий фиқҳининг энг катта ўчоғи ҳам Бухорода. Бундан ташқари Хивадаги Ичан қалъада тўқсонга яқин қорихоналар ва жуда кўплаб мадрасалар ҳам бўлган. Аввалари вақф биринчи ташкил этилиб, сўнгра мадрасалар фаолияти йўлга қўйилган.\nҲасанхон Яҳё Абдулмажид домла суҳбатлари давомида мадрасалар ҳақида муҳим бўлган тарихий ва илмий маълумотларни тақдимотда айтиб ўтдилар.\nКейин Туризм ва спорт вазирлиги вакиллари Темур Мирзаев, Иброҳим Барнаев, Исломиддин Сирожиддинов, Турсунали Қўзиевлар эсдалик совғалар билан тақдирландилар.\nСўнгра «Қуръон тажвидини ўргатиш» бўлими мудири ўринбосари, Ўзбекистон халқаро ислом академияси фахрий доктори Аброр Мухтор Алий домла суҳбат қилиб берди.\n«Ислом уммати китоб ва илм билан танилган. Ислом — маърифат дини. Илмий меросни асраб қолиш учун хайрли лойиҳани ташкиллаштириб, амалга ошираётганлардан Аллоҳ рози бўлсин», дея эътироф этади ўз суҳбатида Аброр домла. — Булар бугунги замонамизнинг жадидлари ҳисобланади. Ушбу тақдимотда маълум қилинишича, бугунги кунгача ўттизга яқин ҳужжатли кўрсатувлар тайёр бўлди дейилмоқда. Бу ўз навбатида шунча мадрасалар ҳақида тадқиқот ишлари олиб борилди дегани. Ўзбекистон Ислом цивилизация маркази қошида «Алломалар мероси» ва бошқа диний таълим даргоҳларида ҳам шунга ўхшаш йўналишлар жорий қилинган.\nСуҳбат давомида Аброр домла илм ва тарихга оид мавзуларда маълумотлар бериб ўтди.\nТадбир жараёнида Туризм ва спорт вазирлиги, маданий мерос агентлиги ўринбосари, профессор Турсунали Қўзиев сўзга чиқдилар ва меросимизга оид диний тарихий обидалар ва уларга тааллуқли манбалар ҳақида гапириб ўтдилар.\nСўнгра muslimaat.uz сайти ва bintu Sodiq ҳамда muallim media каналлари раҳбари Одинахон Муҳаммад Содиқ сўзга чиқдилар. «Биз масжид ва мадрасалар руҳиятига кўпроқ эътибор беришимиз керак. Чунки уларга мажозий маънода жон берадиган нарса бу — руҳиятдир», дея таъкидлайди Одинахон Муҳаммад Содиқ. Шу билан бир қаторда тарихий обидалар, илмий мерослар, мадраса ва масжидлар ҳақида ўзларининг маърифий фикрларини билдириб ўтдилар.\nБир неча кун аввал фазилатли шайх Муҳаммад Содиқ Муҳаммад Юсуф раҳимаҳуллоҳнинг муборак ҳаётлари ва ёрқин йўлларини давом эттириш мақсадида «Пешқадам» деб номланган карвон ташкиллаштирилди. Бу карвонга қўшилишнинг биргина шарти бор, у ҳам бўлса, «пешқадам» васфининг соҳиби ва карвонимиз сарбони қўйган шартдир. Бу шарт — ихлосдир.\nКарвон эшиги барча учун очиқ ва аъзо бўлишга шошилинг деб қоламиз!\nТадбир жараёнида Ислом цивилизацияси маркази вакили Саидкомил Муҳаммад Карим сўзга чиқиб, онлайн мадраса ҳақида маълумот бериб ўтди.\nУлуғ аждодларимиз қолдирган бой илмий-маънавий мерос биз авлодларга нафақат маърифат манбаси бўлиб хизмат қилади, балки илм олиш йўлида амал қилиниши зарур бўлган фойдали ва бебаҳо ўгит ва кўрсатмаларни ўзида мужассам этади. Зеро, Аллоҳ таоло Қуръони Каримда илм аҳлларини мартаба ва даражаларини кўтариб қўйишини очиқ-ойдин баён қилган.\nТақдимот сўнгида Қуръон тиловати ўқилди ва дуолар қилинди.\nЭслатиб ўтамиз, «Абадий зиё маскани» номли кўп қисмли ҳужжатли фильм лойиҳаси «muslimaat.uz» сайти, «Bintu Sodiq», «Muallim Media» каналлари раҳбари Одинахон Муҳаммад Содиқ ва «arabic.uz», «hadisislom.uz», «madrasa.uz» сайти раҳбари, «Grand ta'lim» араб тили устози Анвар Аҳмад домла ҳамда «Hilol studio» MЧЖ томонидан ташкиллаштирилган.\n16:32 / 13 январь 483\n10:31 / 14 январь 1148\nЎзбекистонда масжидлар сони 2101га етди!\nҚорақалпоғистонда яна битта масжид ўз фаолиятини бошладиЧимбой тумани .Кенгес, овул фуқаролари йиғинидаги янгидан очилаётган .Юсуф ота, жоме масжидининг давоми...\n280 12:00 / 12.12.2021\n3081 22:48 / 12.05.2021\nСловения пойтахтидаги ягона масжид Европанинг энг гўзалларидан бири ҳисобланади. 2020 йилда қуриб битказилган Любляна мусулмон маданият маркази замонавий давоми...\n1033 19:33 / 09.06.2021\nСийрат суҳбатларимиз давом этади\nҲурматли юртдошларҲафтанинг сешанба ва жума кунлари .Шайх Муҳаммад Содиқ Муҳаммад Юсуф, жоме масжидида, шом намозидан сўнг сийрат суҳбатлари давом этади. давоми...\n337 13:00 / 24.05.2021


СЕКТОР РАҲБАРЛАРИ ЁШЛАР БИЛАН МУЛОҚОТ ЎТКАЗДИ » Зарафшон шаҳри ҳокимлиги расмий веб-сайти\nАСОСИЙ » ЯНГИЛИКЛАР » СЕКТОР РАҲБАРЛАРИ ЁШЛАР БИЛАН МУЛОҚОТ ЎТКАЗДИ\n15-12-2018, 12:39 zarafshon 109 0\nЗарафшон шаҳрида 4 сектор раҳбарлари иштирокида “Раҳбар ва ёшлар” учрашуви бўлиб ўтди.\nДарҳақиқат, бугун Зарафшон шаҳри аҳолисининг 23 минг нафардан ортиғини ёшлар ташкил этади. Ўзбекистон ёшлар иттифоқи шаҳар Кенгаши ҳузурида 4 та қандолатчилик, тўқувчилик, корейс тили ҳамда ўзбек жанг санъати тўгараклари фаолият юритиб, 400 нафар ўқувчилар бепул қамраб олинган.\nМард ва садоқатли йигитларни қўллаб-қувватлаш, уларни Ватанга содиқлигини муносиб тақдирлаш мақсадида, Ўзбекистон Республикаси Президентининг 2017 йил 21 ноябрдаги “Мард ўғлон” давлат мукофотини таъсис этиш чора-тадбирлари тўғрисида”ги қарори қабул қилинганлиги ёшлар томонидан кўтаринкилик билан кутиб олинди. Хусусан, мазкур мукофотга Навоий кон-металлургия комбинати Марказий кон бошқармаси Саноат иссиқ сув таъминоти ва оқава сувларни тозалаш цехининг “Зарафшон” майдони бўлинмаси электрқурилмаларини таъмирлаш бўйича навбатчи электр чилангари Истам Қудратов ҳам сазовор бўлди.\nМулоқотларда сектор раҳбарлари ёшларнинг муаммо ва таклифларини ўрганиб, мутасаддиларга зарур топшириқлар берди. Хусусан, уч нафар зарафшонлик ёшнинг бандлигини таъминлаш мақсадида ишга жойлашиш учун йўлланма ажратилди. Жаҳон ва Осиё чемпионатларида ғалабага эришган етти нафар спортчи ёшларга фахрий ёрлиқ топширилди. Яна тўрт нафар ёшга имтиёзли кредит олиш учун тижорат банклари томонидан сертификат тақдим этилди. Ногиронлиги бўлган икки нафар мактаб ўқувчиларини йил давомида бепул дори-дармонлар билан таъминлаш мақсадида сертификат берилди.\nМард ўғлонлар беллашганда\n29-01-2018, 16:02 ЯНГИЛИКЛАР\nМЕҲРДАН ЧЕТДА ҚОЛМАСИН\n11-12-2017, 16:26 ЯНГИЛИКЛАР\n6-11-2017, 11:26 ЯНГИЛИКЛАР


Терри: "Ҳозир биз ўзимиз муносиб бўлган ўриндамиз" » Скачать музыку бесплатно новинки музыки 2016-2017\nТерри: "Ҳозир биз ўзимиз муносиб бўлган ўриндамиз"\nКомментариев: 0 Просмотров: 98 Дата: 16-05-2016, 00:23 «Челси» сардори Жон Терри «Лестер»га қарши кечган ўйиндан сўнг мухлисларга мурожаат қилди.- Биринчидан, мен «Лестер» ва Клаудио Раньерини табрикламоқчиман. Премьер лигада «Тоттенхэм» эмас, балки «Лестер» ғолиб чиққанидан мамнунман. Ушбу мавсум биз учун жуда оғир келди. Ҳозир биз ўзимиз муносиб бўлган ўриндамиз. Шуни ваъда бераманки, келаси мавсум биз чемпионлик курашига қайтамиз, - дейди Терри. - деб хабар бермоқда Stadion.uz нашри.


Эзгуликнинг мукофоти фақат эзгуликдир! » Хатирчи туман хокимлиги\nХатирчи туман хокимлиги » Янгиликлар » Эзгуликнинг мукофоти фақат эзгуликдир!\nЭзгуликнинг мукофоти фақат эзгуликдир!\nЯратган Роббимизга шукрлар бўлсинки, жонажон Ватанимизда тинчлик-осойишталик ҳукм сурмоқда. Диёримиздаги кўзни қувонтирадиган ўзгаришлар, халқимизнинг фаровонлиги ва Аллоҳнинг улуғ неъмати бўлмиш тинчлик-хотиржамлигимиз ёши улуғ отахону онахонларимизнинг хайрли дуолари шарофати сабаблидир, десак муболаға бўлмайди.\nМуқаддас динимизда кекса ва ёши улуғларнинг мартабалари Аллоҳ таолонинг наздида ҳам, жамият олдида ҳам олийдир. Чунки ёши улуғ зотлар дейилганида кўз олдимизга аввало сизу бизнинг дунёга келишимизга сабаб бўлган мушфиқ ота-оналаримиз келади. Уларнинг сочлари бизнинг ғамимизда оқарган, нурли юзларига биз сабаб ажин тушган, нурафшон кўзларининг нури бизнинг йўлимизда сарф бўлган Зотлардир.\nИбн Аббос розияллоху анхумодан нақл қилинадиган ҳадиси шарифда Расулуллоҳ соллаллоху алайҳи васаллам шундай дедилар: “Яхшилик (барака) катталарингиз билан биргадир”. Ибн ҳиббон ривояти.\nШунинг учун ҳам кексаси бор хонадон баракали, нурли бўлади.\nБошқа бир ҳадиси шарифда эса Пайғамбаримиз соллаллоҳу алайҳи васаллам: “Сизларга яхшиларингиз ким эканини билдирайми?”, деганларида, “Ҳа, эй, Аллоҳнинг Расули!”, дедилар. “Сизларнинг яхшиларингиз - ёши улуғларингиз ва амаллари гўзалроғингиздир”, дедилар. Хоким ривояти.\nКекса ва ёши улуғларни ҳурмат қилиш Аллоҳни улуғлашдир. Қолаверса ёши улуғларни ҳурмат қилиш мусулмончилигимизнинг гўзал сифатларидан бири десак тўғрироқ бўлади. Шундай экан сиз ва бизнинг дуогўйларимиз бўлмиш кекса ва ёши улуғларни хурмат қилиш ва эъзозлаш ҳар биримизнинг бурчимиз ва динимиз одобларидандир. Чунки, кексалар биз босиб ўтмаган довонлар борасида кўпроқ тажрибага эгадирлар. Шунинг учун ҳам ёши улуғлар билан кўпроқ суҳбатда бўлганларда виқор ва босиҳлик ҳамда ҳамма нарсага ақл билан ёндошиш каби хислатлар шаклланади.\nЁшларнинг ёши улуғларга салом бериши ёки автобусда жой беришидан тортиб, сиёсий эътибор туфайли уларга давлат тарафидан ойлик нафақалар ажратилиши уларни хурмат қилиш ва эъзозлашдир. Пайғамбаримиз соллаллоху алайҳи васаллам айтдилар: “Кичикларимизга рахм қилмаган ва катталаримизнинг хақларини билмаганлар биздан эмас”, Имом Бухорий ривоят қилган. Ҳадисдаги “...биздан эмас”, деб айтилган жумлани уламолар “катта гуноҳ” маъносида, дейишади. Демак, ёши улуғларнинг хақларини поймол қилганлар улкан гуноҳ қилган бўлишади. Бошқа ҳадисда эса бу ҳақида шундай дейилади: “Қайси ёш киши кексани икром қилса, у ёш кишига Аллоҳ таоло кексанинг ёшига етганида уни икром қиладиган кишини тақдир қилади”. Имом Термизий ривояти. Уламоларимиз ушбу ҳадиснинг шархида кексаларни ҳурмат қилган кишининг ҳам умри узайиб, у ҳам кексалик ёшига етиш шарафига муяссар бўлади, дейишади.\nМуватто китобида шундай ривоят келтирилади: “Аллоҳнинг пайғамбарларидан бири Иброҳим алайхиссаломнинг сочига оқ тушди. Шунда: “Эй, Раббим! Бу (яъни, сочдаги оқ) нима”, дедилар. Аллоҳ таоло: “Виқор (Улуғлик),ё, Иброҳим!”, деди. Иброҳим алайҳиссалом: “Раббим! Менга виқор (улуғлик)ни зиёда қил”, деб дуо қилдилар.\nАзизлар! Улуғ ёшларга кириш ҳаммамизга насиб этсин ва шу билан бирга Аллоҳ таоло улуғлаган ва бугунги кунда ҳукумат миқёсида катта эътибор қаратилаётган энг муҳим вазифамиз бўлмиш кекса отахону онахонларимизни эъзозлаб, хайрли дуоларини олишлик ҳаммамизнинг муқаддас бурчимиздир.\nМуаллиф:info, Кушилган сана: 22.06.2018, Кўрилган: 1389 Чоп этиш


“Толибон” Қобулда портлаш содир этди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Толибон” Қобулда портлаш содир этди\t11:37, 21 январь 2016\t“Толибон” террорчилик гуруҳи Афғонистон пойтахти Қобул шаҳрида маҳаллий телеканалнинг етти нафар журналисти ўтирган автомобилни портлатиб юборди, деб хабар беради “РБК” нашри “Толибон” террорчилик гуруҳи вакили Забиҳулла Мужоҳиднинг сўзларига асосланиб.\n“Агар улар (Ғарбий давлатлар) ўзларининг ёвуз фаолиятини тўхтатмаса, бу уларга сўнгги ҳужумимиз бўлмайди”, — деди у.\nҲалок бўлган етти журналистнинг барчаси Tolo News телеканалида ишлар эди. Бунгача ҳужум қурбонлари сони олтита эканлиги айтилган эди.\nХудкуш террорчи журналистлар ўтирган микроавтобусга ҳужум қилди. Бу ҳодиса Қобулдаги Россия элчихонаси яқинида содир бўлди.\nReuters ахборот агентлигининг маълумот беришича, толиблар ўтган йили телеканалга ҳужум уюштириш ҳақида очиқчасига айтган. Россия ташқи ишлар вазирлиги портлаш оқибатида элчихона ходимлари жабрланмаганини маълум қилган. Элчихона биноси бироз зарарлангани айтилмоқда.


1 январдан қонунчиликда бизни нималар кутмоқда? “ГАИ”, бекор қилинаётган маълумотномалар, хусусий нотариус ва бошқалар | Qalampir.uz\n1 январдан қонунчиликда бизни нималар кутмоқда? “ГАИ”, бекор қилинаётган маълумотномалар, хусусий нотариус ва бошқалар\nТаҳлил\t19 Декабрь 2019 13:49 16297\nЎтган вақт мобайнида турли соҳада бир қанча норматив-ҳуқуқий ҳужжатлар қабул қилинди. Фуқароларга ҳуқуқий кўмак бериш мақсадида QALAMPIR.UZ сайти келаётган ҳар бир янги ойдан аввал кучга кираётган ҳуқуқий ҳужжатларни эълон қилиб боришни мақсад қилган. Ҳозирча 1 январдан кучга кирадиган айрим ўзгаришлар хусусида гаплашамиз.\nМобил видеокамераси йўқ ЙПХ ходимига ҳужжатларни тақдим этманг!\n“Йўл-патруль хизмати ходимларининг йўл ҳаракати қатнашчилари билан ўзаро муносабатлари ҳамда махсус мосламалардан фойдаланиши тартиби тўғрисида”ги НИЗОМга кўра, йўл-патруль хизмати ходимлари янги йилнинг 1 январидан хизмат вазифаларини мобиль видеокамерадан фойдаланган ҳолда ошкора олиб боришга мажбур бўлади.\nУнга кўра, янги йилнинг биринчи кунидан боди-камераси йўқ ЙПХ ходимига ҳайдовчи ҳужжатларни тақдим этмаслик ҳуқуқига эга. Бу норма аслида 2019 йилнинг 1 июлидан кучга кириши керак эди. Лекин унинг ижроси янги йилгача кечиктирилганди.\nЭлектрон меҳнат дафтарчаси жорий этилади\nЎзбекистон Республикаси Президентининг “Ягона миллий меҳнат тизими” идоралараро дастурий-аппарат комплексини жорий қилиш чора-тадбирлари тўғрисида” 2019 йил 31 октябрдаги ПҚ-4502 сон қарори қабул қилинганди. Ҳужжатга кўра, 1 январдан бошлаб электрон меҳнат дафтари жорий этилади.\nМазкур қарорнинг ижросини назорат қилиш Ўзбекистон Республикасининг Бош вазири А.Н. Арипов ва Ўзбекистон Республикаси Президентининг маслаҳатчиси Ш.Д.Қудбиев зиммасига юклатилган.\nХалқ депутатлари Кенгашининг ваколати биттага ортади\n“Хусусий мулкни ҳимоя қилиш ва мулкдорлар ҳуқуқларининг кафолатларини кучайтириш, тадбиркорлик ташаббусларини қўллаб-қувватлаш борасидаги ишларни ташкил қилиш тизимини тубдан такомиллаштириш бўйича қўшимча чора-тадбирлар, шунингдек, тадбиркорлик субъектларининг молиявий ресурслар ва ишлаб чиқариш инфратузилмасидан фойдаланиш имкониятларини кенгайтириш тўғрисида”ги фармонига кўра:\n• Қорақалпоғистон Республикаси Вазирлар Кенгаши Раиси, вилоятлар, Тошкент шаҳар, туманлар ва шаҳарлар ҳокимларининг қонун ҳужжатларида назарда тутилган ҳолларда қишлоқ хўжалигида мўлжалланган ер участкаларини олиб қўйиш ва бир фермер хўжалигидан бошқасига ўтказиш;\n• жисмоний ва юридик шахслар эгалигида бўлган, улар фойдаланадиган ва мулки бўлган ер участкаларини жамоат ва давлат эҳтиёжлари учун олиб қўйиш бўйича ваколатлари тегишли халқ депутатлари Кенгашларига берилади.\nДавлат органлари ва ташкилотлари томонидан фуқаролардан 28 турдаги маълумотнома сўралиши бекор қилинади\n2019 йил 9 декабрда Президентнинг “Бюрократик тўсиқларни янада қисқартириш ҳамда давлат органлари ва ташкилотлари фаолиятига замонавий бошқарув тамойилларини жорий қилиш чора-тадбирлари тўғрисида”ги қарори қабул қилинганди.\n2020 йил 1 январдан бошлаб давлат органлари ва ташкилотлари томонидан фуқаролардан талаб қилиниши, шунингдек, фуқароларнинг ўзини ўзи бошқариш органлари томонидан берилишига йўл қўйилмайдиган ҳужжатлар рўйхати шакллантирилди:\n1. Яшаш жойидан маълумотнома;\n2. Ариза берувчи яшаш жойи бўйича яшаётганлиги (рўйхатдан ўтказилганлиги) тўғрисидаги маълумотнома;\n3. Доимий ва вақтинчалик рўйхатдан ўтиб яшовчилар сони тўғрисида маълумотнома;\n4. Доимий яшаш жойида яшаётган муддати кўрсатилган маълумотнома;\n5. Яшовчи шахслар сонини тасдиқлайдиган маълумотнома;\n6. Турар жойда яшовчи шахслар кўрсатилган ҳолда маълумотнома;\n7. Ариза берувчи яшаш жойи бўйича бир ўзи яшаши (рўйхатдан ўтказилганлиги) тўғрисида маълумотнома;\n8. Фуқаронинг ёлғиз яшаётганлигини тасдиқловчи маълумотнома;\n9. Оила аъзоларининг пенсионер билан у вафот этган кунигача биргаликда яшаб турганлиги ҳолатини тасдиқловчи маълумотнома;\n10. 80 ёшга тўлган, ўзганинг парваришига муҳтож бўлган кекса ёшдаги одамни парвариш қилган вақтни тасдиқловчи маълумотнома;\n11. Қарамоғида меҳнатга лаёқатсиз оила аъзолари борлигини тасдиқловчи маълумотнома;\n12. Вафот этган боқувчининг қарамоғидаги оила аъзолари таркиби тўғрисидаги маълумотнома;\n13. Вафот этган ходим билан қариндошлик даражасини тасдиқловчи маълумотнома;\n14. Шахсий ёрдамчи хўжаликларида ишловчи фуқароларнинг бандлигини тасдиқловчи маълумотнома;\n15. Шахс ҳақиқатан ногиронни парвариш қилаётганлигини тасдиқловчи маълумотнома;\n16. Ишсизлик тўғрисидаги маълумотнома;\n17. Вафот этган боқувчининг ота-оналари, турмуш ўртоғи, буваси, бувиси, ака-укаси ёки опа-синглисидан бири вафот этган боқувчининг болалари, ака-укалари, опа-сингиллари ёки набираларини, ишловчиларга болага қараш учун иш ҳақи сақланмаган ҳолда таътилда бўлиш ҳуқуқини берадиган ёшга тўлгунга қадар парвариш қилиш билан банд бўлганлигини ва ишламаганлигини тасдиқловчи маълумотнома;\n18. Вафот этган шахснинг ота-оналари, турмуш ўртоғи ёки оиланинг бошқа аъзоси вафот этган шахснинг уч ёшга тўлмаган болалари, ака-укалари, опа-сингиллари ёки набираларини парвариш қилиш билан банд бўлганлигини ва ишламаганлигини тасдиқловчи маълумотнома;\n19. Ходимнинг қарамоғида бўлган оила аъзоси вафот этган тақдирда нафақа тайинлаш тўғрисидаги маълумотнома;\n20. Туғилганлик ҳақида такрорий гувоҳномаларни олиш учун вояга етмаган шахснинг ёки паспорт олмаган шахснинг фотосурати ёпиштирилган маълумотнома;\n21. Васийликка олинганларни таъминлаш ва уларни зарур даражада парваришлаш бўйича қариндошларининг бунга қодирлигини тасдиқловчи маълумотнома;\n22. Васий ёки ҳомий бўлиш истагини билдирган ишламайдиган шахслар учун маълумотнома;\n23. Шахсий ёрдамчи хўжалигида қорамол мавжудлиги ёки қишлоқ хўжалик маҳсулотларининг бошқа турларини етиштириш билан бандлиги тўғрисида маълумотнома;\n24. Ўзи тайёрлаган товарларнинг чакана савдоси билан шуғулланиши учун шароитлар мавжудлигини тасдиқловчи маълумотнома;\n25. Касалликка чалинган (сил, тери-таносил касалликларининг оғир кўриниши, қандли диабетнинг йирингли яллиғланиши, псориаз) аёлларнинг алоҳида хонада яшаши кераклиги тўғрисида маълумотнома;\n26. Кам таъминланган оилада ёлғиз ўзи икки ва ундан ортиқ вояга етмаган фарзандларни тарбиялаётган аёллар тўғрисидаги маълумотнома;\n27. Жазони ўташ жойларидан озод қилинган, шунингдек, озодликдан маҳрум этиш билан боғлиқ бўлмаган жазога ҳукм қилинган шахсларнинг тавсифи билан маълумотнома;\nХусусий нотариуслар ташкил этилади\n“Ўзбекистон Республикасида нотариат тизимини тубдан ислоҳ қилиш чора-тадбирлари тўғрисида”ги Президент фармонига мувофиқ, 2020 йил 1 январдан хусусий нотариал идоралар ташкил этилади.\nФармонда Ўзбекистон Республикаси Адлия вазирлиги манфаатдор вазирлик ва идоралар билан биргаликда икки ой муддатда қонун ҳужжатларига ушбу ҳужжатдан келиб чиқадиган ўзгартиш ва қўшимчалар тўғрисида Вазирлар Маҳкамасига таклифлар киритиши белгиланганди.\nбоди-камера электрон меҳнат дафтари хусусий нотариус\n14 Август 10:28 40017\n13 Август 11:50 39125\n12 Август 22:32 38060\n12 Август 09:17 28688\n13 Август 21:14 27836


Google’нинг собиқ ходимидан бахтли бўлишни ўргатадиган 3 сонияли машқ - Zamin.uz\n00:05 / 11.08.2018\nЧед-Менг Таннинг оддий, бироқ ғаройиб формуласи.\nБу шахс ўзи ким?\nЧед-Менг Тан (Chade-Meng Tan) — Google’нинг собиқ дастурловчиси, эндиликда эса йирик IT-корпорациялари ходимларига шахсий ривожланиш, медитация, эмпатия ва ҳиссий интеллектни ривожлантиришни ўргатадиган устоз.\nЧед илгари ўзини доимий равишда бахтсиз ҳис этганини айтади. Бироқ у мазкур ҳолатни ўзгартириб, ҳар бир ўтган кундан хурсандчилик топишни ўрганди. Буни қандай амалга оширса бўлади? Чед тахминан 25 ёш бўлганида бари у қадар ёмон эмаслиги, ўз-ўзини ёмон кўриш ҳисси устида иш олиб бориш мумкинлигини сезди.\nҚандай қилиб бахтли бўлиш мумкин?\nФикрлашни нафақат психотерапия сеанслари ёрдамида, балки махсус машқлар билан ҳам ўзгартириш мумкин экан. Чэд машқлар бахтнинг кичик учқунларини ҳис этишга ёрдам беришини айтади.\nМасалан, чанқов ҳисси пайдо бўлганида бир стакан совуқ сув ичасиз. Бу жуда ёқимли, шунинг учун хурсандчилик ва ҳузурни ҳис этасиз. Бу ҳисни “Яшасин!” деб эмас, “Ҳм, ёмон эмас” сўзлари билан ифода этиш мумкин.\nБахтнинг бу каби учқунлари одатда сезилмасдан ўтиб кетади: кун давомида илк марта шоколад истеъмол қилиш, жазирамадан салқин хонага кириш, хатга узоқ кутилган жавоб олиш. Ахир,бу ёқимли-ку!\nХурсандчилик ва завқланиш лаҳзаси 2-3 сония давом этади, бироқ у кайфиятни кўтаришга ёрдам беради. Агар уни сезиш, қайд этишни ўргансангиз, таъсири янада кучаяди.\nЧед шундай ҳикоя қилади: “Бахтнинг кичик учқунлари доимий равишда содир бўлади. Агар сиз кун келиб уларни сезсангиз, мўъжизалар юз беради, сиз бундай ёқимли онларни ҳар доим, ҳар ерда тобора кўпроқ кўра бошлайсиз. Энди сиз ҳар куни хурсандчилик ва бахт содир бўлишига ишонишингиз мумкин”. Худди энг яқин дўстингизга ишонганингиз каби.\nБу маслаҳат асосидаги фикр оддий. Унда одатларни шакллантиришда биз қўллайдиган механизм ишлайди. Амалга ошираётган ҳаракатларимиз одатга айланса, уни татбиқ этиш осонлашади.\n“Бахт учқунлари” машқи триггер, одатийлик ва мукофотдан иборат. Айнан шу таркибий қисмлар одатларни шакллантириш учун зарур.\nЁқимли лаҳза – триггер.\nОдатийлик – сиз бу лаҳзани сезмаслигингиз.\nМукофот – хурсандчилик ва бахт ҳисси.\nМашқ медитация билан шуғулланадиганлар учун ҳам фойдали. У амалиётдан аввал тўғри ҳолатга киришга ёрдам беради. Нима бўлганида ҳам, Чед бу машқни бажариш медитация саналади, деб ҳисоблайди. Бундан ташқари, дастлаб атрофимиздаги деталларни сезишни, кейин ростакамига кўришни бошлаймиз.\nЧед фикрини маъқуллайдиган илмий исботлар ҳам бор. Лойола университети психологлари томонидан ўтказилган тадқиқот натижалари қуйидагиларни кўрсатди:ёқимли лаҳзаларни ҳис этадиган 55 ёшдан катта кўпчилик одамлар молиявий ёки саломатлик ҳолатига қарамай, ҳаётдан юқори қониқишни намойиш қилишган. Кичик хурсандчиликларни сезмайдиганлар ўзларини ёмон ҳис этишган, ҳар қандай касаллик эса кайфиятни янада ёмонлаштирган.\nБу машқни ҳозироқ ўрганган маъқул. Чунки ёшимиз улғайгани сайин ҳаёт лаззатини кўпроқ ҳис этишимиз лозим. 2014 йилда ўтказилган тадқиқот натижалари қуйидагича: ёши катталар ҳаётидаги ёқимли лаҳзалар ҳақида гапирганда ўзларини осонлик билан тасвирлайдир. Ёшлар эса энг камёб саналар: университетни битириш, ҳайдовчилик гувоҳномаларини олиш кабиларнигина айтишга мойил. Бироқ ҳақиқат шуки, ушбу барча ғайритабиий онлар фақат сизга бетакрор кўринади. Бахт ҳам олиб келмайди. Завқ-шавқда ўтказилган хурсандчилик кунлари, яхши ҳодисалар сони – мана булар ҳақиқатан ҳам муҳим.\n3-04-2019, 22:00, Ҳаёт тарзи\n3-09-2017, 16:28, Ҳаёт тарзи\nЯнгиликлар » Ҳаёт тарзи » Google’нинг собиқ ходимидан бахтли бўлишни ўргатадиган 3 сонияли машқ


Илғор ғаллакор » Зарафшон Газетаси\nИлғор ғаллакор Долзарб\n08 июл 2017 16:43\nИштихон тумани ғаллакорлари бу йил қарийб 7 минг 600 гектар майдонда ғалла парваришлашди. Айни пайтда етиштирилган ҳосилни қисқа вақтда ўриб-йиғиб олиш ишлари уюшқоқлик билан олиб борилмоқда.\n– 25,5 гектар майдонда ғалла парваришладик, – дейди тумандаги "Абдуалим бобо Авазов" фермер хўжалиги бошлиғи Саидрасул Авазов. – Бу йил ҳар қачонгидан мўл ҳосил етиштирдик. Натижада ҳар гектар ердан олинган ҳосилдорлик 82,5 центнерни ташкил этди ва хўжалигимиз тасарруфида 100 тоннадан зиёд дон қолди. Бу давлатимиз томонидан биз, фермерларни қўллаб-қувватлаш, фаолиятимизни ривожлантириш йўлида яратилаётган шароитлар самарасидир.\nТурғун ҲАСАНОВ олган сурат.\nДон мўл бўлди\nБошоғи оз, ҳосили соз\nОмборлар донга тўлмоқда\nХирмон кўтариш вақти етди


Ижодкорнинг дунёси - zarnews.uz\nКаттақўрғон шаҳрида журналист ва ижодкор Жамшид Носировнинг “Дунём менинг” номли илк китобининг тақдимоти бўлиб ўтди.\nДастлаб ижодкор китобининг номланиши, унинг дунёси, ички кечинмалари талқин қилинди. Сўнгра муаллиф ижоди намуналари асосида қўшиқ ва шеърлар ижро этилди.\n- Китоб тақдимоти билан боғлиқ маънавий тадбир бизда катта таассурот қолдирди, - дейди шаҳардаги 2-умумий ўрта таълим мактаби директори Замира Исанова. - Собиқ ўқувчимиз Жамшид Носировнинг ижоди, қолаверса, шаҳар ҳокимлиги ахборот хизмати раҳбарлигидаги ютуқлари бизни ҳам хурсанд қилади. Тақдимотда иштирок этган мактабимиз ўқувчиларига бу тадбир, муаллифнинг ҳаёт ва ижод йўли, эришган муваффақиятлари ўзгача руҳ берди.\nТадбирда шаҳар ҳокими Гавҳар Алимова иштирок этди ва Ж.Носировни илк китоби, шунингдек, Президентимиз фармони билан “Дўстлик” ордени билан тақдирланган актриса Дилором Эгамовани ушбу мукофот билан самимий қутлади.\nТеглар: китоб тақдимоти


Жамият 16.04.2019 298\nТабиатни ҳимоя қилиш бугун инсоният келажагига дахлдор масала сифатида бўй кўрсатиб улгурди. Шунга мувофиқ, энди бу ишга барча бирдек дахлдор саналади.\nЯқинда вилоят экология ва атроф-муҳитни муҳофаза қилиш бошқармасига келиб тушган мурожаат асосида Яккабоғ ихтисослаштирилган давлат ўрмон хўжалиги ҳамда "Ҳисор" давлат қўриқхонаси ҳудудларида ноқонуний ов қилиш (броконерлик) ҳолатлари содир бўлаётганлиги хабари олинган.\nБинобарин, вилоятимизнинг тоғли, энг сўлим гўшаларини ўз ичига олган бу ҳудудда кўплаб камёб, йўқолиб бораётган ўсимликлар, ҳайвонлар, қушлар мавжуд. Уларнинг бир қанчаси "Қизил китоб"га киритилган.\nВилоят экология ва атроф-муҳитни муҳофаза қилиш бошқармасининг тўрт нафар инспектори томонидан мурожаат бўйича холислар иштирокида икки кун давомида ҳудуддаги ҳолат ўрганилди.\nБиринчи кун гуруҳ эрта тонгдан Яккабоғ туманининг Татар қишлоғидан Яккабоғ ихтисослаштирилган давлат ўрмон хўжалиги ҳудуди бўйлаб ҳаракатланди. Шунда сўқмоқ йўлдан пастга томон келаётган бир отлиқ ва икки нафар пиёда киши эътиборни тортди. Уларнинг бирида ов милтиғи мавжуд эди.\nИнспекторлар ўзларини таништириб, уларнинг қўлидаги халталарни кўздан кечирганда, битта ярадор каклик ҳамда 1,5 килограмм миқдордаги Ўзбекистон Республикаси "Қизил китоби"га киритилган рўян ўсимлиги борлиги аниқланди. Эътиборли томони, уларда на ов қилиш, на доривор ўсимликни териш учун тегишли рухсатнома йўқ эди.\nДалилий ашёлар ҳужжатлаштириб олингач, яна ҳаракат давом эттирилди. Кун пешиндан оғганда ўрмон хўжалиги ҳудудида ноқонуний қуриб олинган чайлага дуч келинди. У ерда икки киши ёнида ов милтиқлари билан турарди.\nЎтказилган савол-жавоблар давомида аниқ бўлдики, Касби туманининг Тошқўрғон қишлоғида яшовчи ушбу фуқаролар ноқонуний равишда овчилик билан шуғулланган, айни пайтда ҳам 3 та какликни овлашга улгуришган экан.\nҲолат юзасидан тегишли ҳужжатлар расмийлаштирилгач, яна назорат ҳаракати давом эттирилди. Баландликка кўтарилган сари қор қалинлашар, совуқ кучаяр, бунинг устига кеч кириб, атрофга қоронғилик ўз пардаларини ёя бошлаётган эди.\nГуруҳ тунни Ҳисор давлат қўриқхонаси Қизилсув бўлимининг қўриқхона уйида ўтказди. Тонг отганда маълум бўлдики, қўриқхона ишчи отлари учун қурилган айвонда 41 бош йирик шохли чорва моллари боқилаётган экан. Аниқланишича, ушбу қорамоллар қўриқхона бўлим бошлиғига тегишли бўлиб, ҳудудда ноқонуний равишда парваришлаб келинган. Ҳолат юзасидан ҳужжатлаштириш ишлари ҳал этилгач, яна ортга қайтилди.\nИккинчи куни кечга яқин Татар қишлоғи ҳудудида яна бир ноқонуний ҳолат аниқланди. Шу қишлоқлик фуқаро тегишли рухсатномасиз бир қуённи овлаб келаётгани равшанлашди.\nАлбатта, бу икки кун давомида, бир йўналиш бўйича олиб борилган ўрганишларда аниқланган ҳолатлар. Ноқонуний овчилик, ўсимликларни йиғиш ёки муҳофаза этиладиган ҳудудлардан ноқонуний фойдаланиш ҳолатлари юзасидан ушбу фуқароларга нисбатан белгиланган тартибда маъмурий чора қўлланилди. Аммо бундай ишлар яна давом этмаслиги учун ўрмон хўжаликлари, қўриқхона раҳбариятлари ҳам эътиборли бўлиши, ўз ҳудудларини ишончли муҳофаза этиш чораларини кўришлари мақсадга мувофиқ.\nбошқарма масъул ходими


Kutubxona - Ne’mat Arslon. Sinov (hikoya) / Kiril\nSiz shu sahifadasiz: Ne’mat Arslon. Sinov (hikoya) / Kiril\nМуаллиф Неъмат Арслон\nАсар номи Синов (ҳикоя)\n- Неъмат Арслон\nМихлиев норози қиёфада бош чайқади: «Нега ёлғонни ёзишади? Ким буни амалда синаб кўрган? Ким исботлаган? Туя деган жонивор жазирама чўлда ўн беш кунгача оч ва сув ичмасдан юра олармиш...». Бирдан унинг сув ичгиси келди. Юзидан ҳамон сўнмаган заҳарханда кулги билан муздек сувдан қониқиб симирди-да, апил-тапил кийина бошлади.\nИкки кунлик тайёргарликдан сўнг йўлга отланди. Ҳар эҳтимолга қарши ўзи билан ўн беш кунга эмас, балки ўн етти кунга мўлжаллаб, озиқ-овқат олди. Тадқиқот учун зарур бўладиган тиббий асбоб-ускуналарни ҳам унутмади. Туя ҳақида мақола босилган журнални буклаб, чўнтагига тиқди-ю, эшикни шартта қулфлаб, машинага ўтирди. Бирор соатлар чамаси йўл юрганларидан сўнг ҳайдовчи йигит машинани тўхтатди. «Мана шу ер», — деди у теграси пахса девор билан қуршалган ҳовлига имо қилиб. Михлиев яқинроқ бориб, дарвоза ёнидаги ёзувни ўқишга тутинди:\n«Бу ерда бир ва икки ўркачли туялар прокатга берилади».\n«Прокат» сўзи унга ёқмади. Корхона раҳбарига бу ҳақда эслатиб қўйишни дилига тугиб, ичкарига кирди. Танишув, саломлашувдан сўнг баъзи бир саволларга жавоб ёзишга, яъни қоғоз тўлдиришга тўғри келди. Нима сабабдандир Михлиев «тадқиқот учун» деб ёзмай, «саёҳат учун» деб ҳужжат тўлдирди. Xайрлашув олдидан корхона раҳбари «прокат» сўзини ўзгартиришга ваъда берди, олимга оқ йўл тилаб, энг ақлли ва ўта ювош туясини бераётганини алоҳида таъкидлади. Аммо бу гапга Михлиев унчалик эътибор қилмади: унинг бутун фикри-ёди тезроқ тадқиқотни бошлаш ва мақола муаллифига қақшатқич зарба беришда эди.\nҚум тепалар. Қуёш борлиққа олов пуркайди. Оғир юк кўтариб ўрганган жонивор данакдеккина Михлиев билан унинг хуржунини бемалол кўтариб лўкилламоқда. Атрофда бирор бута ёки дарахт кўринмайди. Бошига яшилранг шамсия тутиб олган Михлиевнинг юзи кўкариб, совқотиб бораётганга ўхшаб кўринади. Ваҳоланки, ҳаво ҳарорати эллик даражадан юқори бўлса бор, кам эмас. Атрофи қумтепалар билан қуршалган сайхонликка етгач, шу ерда тамадди қилиб олмоқчи бўлди. Туяни тўхтатиш ва ундан тушиш керак эди. Туякашлар идорасининг бошлиғи ўргатган сўзларни имкони борича аниқ айтишга ҳаракат қилди:\n— Чўк! Чўк!\nТуя тўхтади ва қум устига чўккалай бошлади. Михлиев қалқиб кетиб, туя ўркачини қучоқлаб олди ва шу ернинг ўзида бир янгиликни кашф қилди: «Демак, туянинг ўркачи эгасини йиқилишдан сақлаш учун экан». Унинг кайфияти кўтарилиб кетди. Иссиқни ҳам, чарчоқни ҳам унутиб, хуржун кўзини кавлаштира бошлади. Нарироққа ўтиб, қум устига дастурхон ёзди.\nТунни шу ерда ўтказишга қарор қилди Михлиев. Аввал чодир ўрнатиб, сояда бир оз мизғиб олмоқчи бўлди. Бироқ қумда чодир ўрнатиш осон кечмади. Тўрт донагина тош оливолмаганига афсусланди, чодир боғичини тошга боғлаб, қумга кўмиб қўйса, бирнав соялаш мумкин бўларди. Михлиев нажот истаб, атрофга аланглади. Шамсия соясида паналаганча, қумтепани айланиб ўтиб, кенгроқ доирани тадқиқ этиш мақсадида яна бир оз йўл босди. Аммо қумда юриш оғир эди: толиқди ва бундай беҳуда куч сарфлашдан фойда йўқлигини англаб, ортига қайтди.\nЧўл туни қўрқинчли эди. Қоп-қора осмон, йирик-йирик юлдузлар шокиласи, баҳайбат қумтепалар. Бошқа ҳеч вақо йўқ. Само жуда яқин, шишадай тиниқ. Қуёш уфқда лоларанг балдоқ ҳосил қилиб, ботиб бораётган палладаги завқу шавқидан асар ҳам қолмади. Қумлар ваҳимали «пичирлайди». «Қум илони ўта заҳарли», хаёлидан ўтказди Михлиев. Шамол кучайди, рўпарадаги тепалик ёнбағридан алланарса ўрмалаб бораётгандай туюлди. Ён тарафдаги уфқни тўсиб турган баланд тепалик зум ўтмай, кўздан ғойиб бўлди. Ерга ёйиб тўшалган чодирини қолдириб, туя томон эмаклай бошлади Михлиев. Нима учундир у ўрнидан туришга қўрқарди. Туя бошини ўгириб, ўрмалаб келаётган соҳибига қаради-да, қулоқларини динг қилиб, нафас олишдан тўхтаганча, уни бир дам кузатди. Бу маҳалда осмонга тўлин ой кўтарилган, унинг кўкимтир ёғдусида «саҳро кемаси» янада улуғвор кўринарди.\n— Чўк! Чўк! Заҳро... — шивирлади Михлиев.\n«Заҳро» деган сўз шу лаҳзада тасодифан унинг тилига келди.\nМихлиев яна бир неча марта ўмган отиб, Заҳрога тақалиб келди. Соҳибининг мақсадини аниқ англамаган жонивор ўрнидан турмоқчи бўлган каби тараддуд билан ўмганини бироз кўтарди-ю, яна тўшини қумга босди.\n— Чўк, чўк, Заҳро, — шивирлади Михлиев титроқ овоз билан. — Сендан ҳимоя сўрайман, мени қум илондан асра. Қорақуртдан асра! Чаёнлардан, калтакесакдан асра! Соҳибингни турли инсу жинслардан ўзинг ҳимоя қил. Чўл агамаси, гекконлар, эчкиемарларни яқинлаштирма!..\nМихлиев қаддини ростламоқчи бўлди, аммо ўрнидан туролмади, оғир қум кўрпаси ичида ётарди у. Кафти билан Заҳронинг устидаги қум уюмини сидириб тушира бошлади, ўркачларини, бўйнини қум зарраларидан нари-бери тозалади. Меҳри жўшиб кетиб, унинг киприкларига қўнган ғуборни ҳам кафти билан артмоқчи бўлди, аммо бунга журъати етмади. Баъзан арзимас нарсага туяларнинг жаҳли чиқиб кетиши мумкинлигини ўйлаб, қўллари билан худди фотиҳа тортгандай, ўзининг юзини сийпалаб қўя қолди.\nНонуштага бир бўлак пишлоқ билан нон еди. Термосдаги чой ҳали қайноққина эди. У Заҳрога ва Қуёшга орқа ўгириб ўтирганча, нон чайнарди. Нонушта қилаётганини Заҳрога кўрсатишни истамади. Виждони азобланмаслиги учун кўп таом емади. «Тамадди қилаётганимни туя пайқамаган бўлсин-да», деган ўй билан пишлоқ чайнашдан тўхтади ва ортга қаради. Туя ҳамон кавш қайтарарди. Михлиев оғзида ивиб турган луқмани тезроқ ютиш учун бошини дастурхонга эгди. Қуёш бўйнини жазиллатиб, қуйдира бошлади. «Бўпти, ҳозир», деди у бироз иддао билан. Бу зарда Қуёшга аталганди. Чодирини қидириб, тополмади. Тунда қум кўчса ўзи чиқиб қолар, деган ўй билан туяга ўтирди.\nТуя бўйнини чўзганча, бир маромда қадам ташлаб борарди. Қўналғадан унча узоқлашиб кетишни истамасди Михлиев, тўғрироғи, у бундай қилишдан қўрқарди. Бепоён чўлда адашиб кетиб, ҳалок бўлиш ҳеч гапмас, деган хаёл билан юксак бир қумтепа олдида тўхтади-да, туянинг бошини ортга бурди. Ўнгу сўлда тизилишиб ётган баланд-паст қумтепалар сукут сақлаб турарди. Вақт пешинга яқинлашди. Михлиев Заҳронинг ҳурмати учун тушликдан воз кечиб, йўлни давом эттирди. Ҳарорат тобора кўтарилиб борар, қуёш дам ортга ўтар, дам олдинда пайдо бўлиб, тадқиқотчимизнинг юзига олов пуркарди. Бундай дамлар Михлиев хуржун кўзидан дастаси кўриниб турган шамсияни олиб, озроқ бўлса ҳам унинг соясида жон сақлашни қанчалик истамасин, «Бечора Заҳро офтоб тиғида қийналиб келяпти-ку», деган ўй билан фикридан қайтарди.\nЁн тарафдаги қумтепанинг силлиқ сирти бўйлаб қорамтир бир нарса шиддат билан югуриб бораётганини кўриб, Михлиевнинг юраги қинидан чиқиб кетаёзди. Аммо "югуриб бораётган жонзот" осмонда ўз музофотини назорат қилиб юрган бургутнинг сояси эканлигини англаб, хотиржам тортди.\n...Ҳаял ўтмай мудрай бошлади. Уйқудан уйғониб, кўзини очганда Заҳро чўккалаб ётар, Қуёш ғарб тарафдаги энг юксак кумтепа устида гардиши билан қумга ботиб турарди. Михлиев дабдурустдан ўзининг қаердалигини билолмай, ҳайратга тушди: уйқу гўё уни бир дунёдан бошқа оламга олиб ўтиб қўйгандай эди. Заҳронинг юмшоқ ўркачини ушлаб, ғижимлаб кўрди ва ҳаммаси «лоп» этиб ёдига тушди. Тадқиқот ўтказмоқ ниятида бу ерларда юрганини ўйлаб, ҳушёр тортди ва дарҳол туядан тушиб, унинг ҳолатини ўрганишга киришди.\nЖонивор орқа оёқларини олдинга олдингиларини орқа томонга қилиб, тиззасини букиб, қорни остига тортиб, ўнг тарафга оғиброқ ётибди. Михлиев шундай таассурот билан туяга яқинроқ келди. Унинг кавшаниши диққатини ўзига тортди. Бу оламда бошқа бирорта ҳайвон бундай қилиб кавшана олмаса керак. Туянинг кавшаниши нимаси биландир кампирларнинг ёғоч товоқда қурут эзишига ўхшарди. Қорни қаттиқ очқади. Тушлик ҳам қилмаганди-да, ахир! Шу боисдан, бирор нарса еб, қорин тўйдириб олишни ўйлаб хуржунни кавлаштира бошлади.Бир бўлак колбаса, нон ва икки бўлак пишлоқ олиб, термосни қўлтиғига қисганча, туянинг олдидан узоқлашди. Панароқ жой излаб қумтепа ортига ўтди-да, дастурхон ёзди.\nБирдан қоронғилик тушди. Чўл табиати шунақа. Балки Михлиевга шундай туюлгандир, ҳар ҳолда охирги бўлак пишлоқни оғзига солиб ҳузур қилиб чайнаганча ўрнидан тураркан, олдига қўйилган вазифани ўйлаб, бугунги режасини чала бажарганидан афсусланди. Кейин ўзига тасалли берди: «Ҳечқиси йўқ, улгураман, ҳали олдинда ўн уч кун бор».\nТун осойишта ўтди. Балки бу тадқиқотчининг энди чўл табиатига бир оз бўлса-да кўника бошлаганининг ҳосиласидир. Орқаси билан Заҳрога суянганча, осмонга тикилиб ётди. Осмонда юлдузлар милтирарди. Ана, «Кичик Айиқ», «Олтин Қозиқ». Xирагина нур таратмоқда. Xира бўлса ҳам бошқа юлдузларга қараганда шуҳрати баланд. «Олтин Қозиқ!» — хаёлидан ўтказди Михлиев — парпираб турган улкан юлдузлар эмас, денгизда ҳам, саҳрода ҳам ана шу «Олтин Қозиқ» одамларга йўл кўрсатади, — ўйлашда давом этди у энди чалқанча ётиб, митти юлдузга тикиларкан. — Мен фанда «Олтин Қозиқ» бўлмоғим керак».\nЗаҳро соҳибининг ўйларидан таъсирлангандай хўрсинди.\n— Соҳибинг катта олим, Заҳро, — деди Михлиев унга жавобан. — Сенинг номинг тарихда мангу қолади.\nТуядан чўлнинг ҳиди келарди. Кечаги қум кўчиши такрорланмоқда. Осмон жисмларини кузатишдан зериккан Михлиев Заҳро томонга ўгрилиб олиб, уйқуга кетди.\nУчинчи кун бошқачароқ бошланди. Михлиев қаттиқ силкинишдан уйғониб кетди. Тонг ғира-шира ота бошлаганди. Туянинг бўйни важоҳат билан осмонга чўзилган, гўё осмонга учмоқчидай бутун вужуди билан кўкка интилган, тумшуғи ҳам, қулоқлари ҳам юқори кўтарилиб, ажиб бир ҳолатда турарди. Михлиев ҳам сергак тортиб, рўпарадаги баланд қумтепа устида қора тўн ёпиниб ўтирган одам шаклига ўхшаш алланима борлигини пайқади. Туянинг ўркачини маҳкам чангаллаганча, кўксини унга тираб, бархан устидаги қорага тикиларкан, «ҳа» деб овоз бермоқчи бўлди, аммо оғзидан пихиллаган жарангсиз ҳаво оқимидан бошқа ҳеч вақо чиқмади.\nТуя тинчиди. Бошини қуйи солди ва бўйнини қум узра чўзди. Қора шарпа эриб, қумга сингиб кетгандай хира тортди ва ҳадемай бутунлай ғойиб бўлди. Михлиев ҳам ётди. Бу сир-синоатнинг нималигини туя тушунган бўлмаса, туяшунос тушунмади. Уйқуси қочди, эти жунжикиб, туяга тикилди. Унинг кўзлари катта-катта, қўнғир ва ғоят тиниқ эди. «Агар аёлларда шундай кўз бўлса...», хаёлидан ўтказди Михлиев, кейин унинг ёдига «бўтакўз» деган таъриф келди. Туянинг кўзига тикилиб қаради. Суйрисимон қўнғир «ойна»да шапалоқдек бўйинбоғ ва соқоли ўсиб кетган башара намоён бўлди. Юзини аниқроқ кўриш учун бошидан похол шляпасини олди. Туя бошини қаттиқ силкиди, бўйни остидаги солинчоқ ҳалқуми силкиниб кетди. Шундагина хато қилганини англади Михлиев. У туянинг устида эмас, ерда турарди.\n— Чўк, чўк!\nТуя бошини яна ҳам юқорироқ кўтариб, туяшуносга баланддан назар солди. Михлиев ялинишга тушди:\n— Чўк, Заҳро! Чўк, чўк, жонивор!\nЗаҳро чўкишни истамади.\n— Чўк! Чўк!.. — деди Михлиев қўрқув тўла титроқ товуш билан.\nЗаҳро, энди бошини эмас, калтагина думини асабий силкитиш билан жавоб қилди.\n— Чўкмайсанми? — сўради Михлиев аразлаган бир қиёфада, — майли, ўзинг биласан. Лекин бу саҳрода менсиз ҳеч нарса қилолмайсан.\nЗаҳро кеча босиб ўтган йўлига назар солгандай, бошини ортга бурди.\n— Ке, энди ярашайлик, — деди Михлиев туянинг олдинги оёғи ва кўкрагини силаб. Бўйнини ҳам силамоқчи бўлиб чўзилди, аммо қўли етмагач, яна аврашга тушди:\n— Заҳро, азизим, дўстим, чўк! Чўк! Икковимиз ҳам ёлғизмиз, атрофимизда бепоён саҳро. Қара, ишонмасанг, ана: барханлар, бепоён қумлик, осмон. Қара, осмонда ҳам Қуёшдан бошқа ҳеч вақо йўқ.\nМихлиев бисотидаги энг таъсирчан сўзларни қидириб, жимиб қолди ва ниҳоят, топди:\n— Ахир, мен — олимман! Сен бўлсанг, оддий туясан. Олимга шуми ҳурмат?!\nТуя шалвираб турган лабларини йиғиштириб олиб, бошини қаттиқ силкиди, бу ҳаракатдан унинг лаблари яна осилиб тушиб, ҳар бири бош бармоқдек келадиган мустаҳкам қозиқ тишлари кўринди. Туяшунос қўрқиб кетиб, ўзини орқага олди. Аччиқланиб, жониворни сўкмоқчи, ҳатто муштини кўрсатиб пўписа қилмоқчи ҳам бўлди-ю, лекин олим одамга бу иш ярашмаслигини ўйлаб, шаштидан қайтди. Туянинг жиловидан қўйвормай, қум устига чўнқайди. «Мен иродали одамман, бундай қийинчиликларни энди кўраётганим йўқ», деди Михлиев ўз-ўзига гапираётгандай ва туянинг қайсарлигидан сира ҳам хафа эмаслигини англатиш учун хиргойи қила бошлади:\nМихлиев шеърини бадиҳа қилаётганди, аслида у ҳеч қачон шеър ёдламаган ва ёзмаган. Ўзидаги бундай иқтидорни ҳис қилиб, кайфияти шу қадар кўтарилиб кетдики, дарҳол ўрнидан туриб, йўлга тушди. Туяни етаклаб, тик бир қумтепа ёнбағрига тирмашди. Тепага чиқиб олиб, атрофга мамнун ва мағрур назар ташлади.\nНогоҳ туя ўрнидан кескин қўзғалди. Буни кутмаган Михлиев оёқларини қумдан суғуриб ололмай йиқилиб тушди, аммо чилвирни қўйвормади. Уни судраб югуриш туя учун ҳеч гап эмасди. Жонивор борган сари тезликни оширар, туяшунос эса бамисоли омочдек қум бағрини тилиб, шитоб билан сузиб борарди. Дастлаб юмшоқ қум устидан сирғаниб бориш унга қийин туйилмади, ҳатто ёқимли ҳам эди, бироқ кўп юрмай қўллари толиқди, бошини баланд кўтариб боришга қурби етмай қолиб, оғзи-бурнига қум кира бошлади.\n— Тўхта, Заҳро! — қичқирди Михлиев бошини бир амаллаб кўтариб, — тўхта, ташлаб кетма мени!..\nЗаҳро қулоқ солмади, ортидан эшитилаётган қичқириқдан ҳурккандай, қадамини тезлатди.\n— Заҳро, ноинсоф, мени ўлдирасанми? — дея ҳўнграб юборди туяшунос. Чилвирнинг учи қўлидан чиқиб кетди. Туя унинг шўртак ёшлари ортидан қалқиб-қалқиб, бир кўринди-ю, қумтепалар орасига кириб, кўздан ғойиб бўлди.\n— Xатоликка йўл қўйдим, — пичирлади у ёшларини кафти билан артиб қум устида ўтираркан. Кафтини пешонасига қўйиб, туя кетган томонга қаради. Бепоён, шафқациз чўлда, қумтепалар орасида ёлғиз қолганди у. Кўзига ўлим кўринди. Вужуди офтобда жизғанак бўлиб қотиб ётарди. Рўзномаларда босиладиган таъзияномалар кўз ўнгидан ўта бошлади. Уларда, жумладан, шундай сатрлар бор эди: «Туяшунослик фани оғир жудоликка учради. Улуғ олим ва буюк тадқиқотчи Тирсаҳат Михлиев навбатдаги тадқиқот ишларини олиб бораётиб, фожиали ҳалок бўлди».\nБир неча сония давом этган бундай алаҳсирашдан сўнг Михлиев ўзига келди. Ўрнидан турди, аммо узоқ юролмади. Қуёш гўё оловини Михлиевни устидан сочаётгандай. Боши айланди, тиззаларидан мадор кетиб, қум устига юзтубан йиқилди. Энди Қуёшнинг ҳам, чўғдек қизиб ётган қумнинг ҳам таъсирини сезмасди. Қаршисида туянинг чидамлилиги тўғрисида мақола ёзган олим пайдо бўлди. У узун бўйли, оч сариқдан келган, юзи қаримсиқ, кўзлари худди қумдек оч қўнғир ва тепакал бир киши эди.\n— Ҳолинг қандай, Михлиев? — деди у қумда ётган жасадга эгилиб қараб.\n— Мақоланг нотўғри, — жавоб қилди жасад, — туя ҳеч қачон очлик ва ташналикка ўн беш кун чидай олмайди.\n— Далил келтир!\n— Заҳро, тўрт кунлик очлик ва ташналикка чидолмай, қочиб кетди, шунинг ўзи далил.\nҚаримсиқ ҳам бўш келмади, истеҳзо билан кулди ва бамисоли ўқитувчидай жасадни саволга тутди:\n— Мана бархан, бугун бу ерда, эртага бошқа жойда. Буни ким қилади?\n— Жасад ўйланиб қолди. Ҳақиқатан ҳам қумтепаларнинг ўрнини тинимсиз равишда ўзгартириб туришдан мақсад нима? Бунга жавоб тополмай, Қаримсиққа мўлтираб қаради.\n— Қум сасиб кетмаслиги учун, — қаҳ-қаҳа уриб кулди Қаримсиқ ва йўқолди. Михлиев нохуш ўйлардан қутулиш учун бошини қаттиқ силкиди. «Фу» деган овоз чиқди қуруқшаган лабларидан, у енгилишини сира ҳам истамасди. «Боплади-ку, Қаримсиқ», — деди ички алам билан. — «Йўқ, токи тирик эканман, Қаримсиқни қўймайман, унинг туя ҳақидаги мақоласини рад этаман».\nМихлиев бир нав ўзига келиб, кўзини очганда, чўл узра қоронғилик тўр ёяётганди. У қўлини қум ичига тиқиб кўрди, сўнгра ўрнидан туриб, атрофни кўздан кечирди: туя кўринмади. Очлик ва ташналик азоби ортиб борарди. Бу оқшом ёлғиз тунашини ўйлаб, қўрқиб кетди. Қум совиб улгурмасдан тезроқ ётиб ухлашга қарор қилди. Тепаликдан пастга силжиб тушиб, шамолдан панароқ жойни кавлади ва ичига кириб ётди. Қўллари билан томоғининг тагигача қум тортди, сўнг қўлларини ҳам қумга тиқди.\nАлламаҳалда уйғониб кетди. Қандайдир илиқлик юзига урилди. Михлиев ўрнидан туриб, қочмоқчи бўлгандай бир талпинди-ю, қўрққанидан нафасини ичига ютганича, жим ётаверди. Қоронғида нимадир унинг юзини, лабларини оҳиста силади. Шунда қандайдир ички ҳиссиёт билан тепасида Заҳро турганини пайқаб қолди:\n— Заҳро, қайтиб келдингми? — деди Михлиев ўпкаси тўлиб.\nТуя унинг ёнига оғир чўкди. Тонг отгунча жониворнинг биқинига тиқилиб, нон кавшаб чиқди Михлиев. Эрталаб туриб нонуштани давом эттирди. Қорни тўйгач, кайфияти анча кўтарилди ва тадқиқотларга жиддий киришиш ниятида хуржундан тиббиётга доир асбоб-ускуналарини ола бошлади. Албатта, соҳибининг хатти-ҳаракатлари жониворнинг эътиборидан четда қолмади. Қум устидаги ялтироқ ва нотаниш буюмларга ҳуркак назар ташлаб, ҳамма нарсани зийраклик билан кузатиб турди. Биринчи бўлиб, Михлиев қўлига термометрни олди, аммо уни қаерга қўйишни билмай, туяни икки-уч айланди ва ниҳоят, қулоғи ичига тиқиб қўйишга қарор қилди. Аммо Заҳрога бу қилиқ ёқмади. Бошини қаттиқ сермаганди, ҳарорат ўлчагич асбоб учиб кетиб, қумга қадалиб қолди.\n— Тирр-тирр! — деди туяшунос жониворни тинчлантиришга мос бошқа сўз тополмай. — Майли, ҳароратни ўттиз саккиз деб ёзиб қўйсак ҳам бўлади, акс ҳолда, тунда музлаб қолган бўлардим, иссиққина ётдим, лекин Заҳронинг юрак фаолиятини аниқламасак бўлмайди.\nТуяшунос чаққон ҳаракатлар билан фонендоскопни олди, уни қулоғига тиқиб кураш тушмоқчи бўлган полвондек айлана бошлади. Туя бошини баланд кўтариб, Михлиевни кузатарди. Бу улкан жонивор ички тузилишини яхши билмагани боис тахмин қилишга тўғри келди, асбобнинг учини туянинг олдинги оёқлари орасига, кўкрагининг чандиқ бўлиб кетган жойига тўғрилаб қўйиб, диққат билан қулоқ тутди: ҳеч вақо эшитилмади. Туянинг важоҳати ўзгарди, кўзларини олайтириб қаради, юнглари ҳурпайди. Тадқиқот билан овора бўлган Михлиев буни пайқамади ва бўйнидан товуш ўлчаш асбобини олмаган ҳолда қон босимини аниқлайдиган ускунани ишга солди. Ичи резинали қора латтани ҳафсала билан туянинг олдинги оёғига ўрай бошлади. Xудди шу пайт Заҳро шиддат билан ўрнидан қўзғалди. Михлиев беихтиёр ортга чекинди. Назарида туя аввалгидан икки баробар катталашгандай туюлди, айниқса, унинг оғзидан бурқираб чиқаётган кўпикдан нигоҳини узолмай қолди ва лаблари унсиз шивирлади:\n— Кўпик, кўпик...\nТуя бошини қаттиқ сермади:\nМихлиев ҳеч нарса кўрмай қолди. Унинг торгина пешонаси, милки қизариб турадиган киприксиз кўзлари, қошиқдеккина юзи оппоқ кўпикка беланди. «Буюк туяшунос" бунга парво қилмагандай, бир дам қотиб турди. Ниҳоят эс-ҳушини йиғиштириб олиб, юзидаги тупукни оҳиста бир ҳаракат билан сидириб ташлади. Бўғзидан алам ва изтиробга тўла бир ҳайқириқ отилиб чиқди:\n— Тадқиқот нима бўлди энди, Заҳро!\nЗаҳро соҳибининг нидосини тушунгандай, ўн беш қадамча нарида тўхтади, ортига ўгрилиб қаради. Михлиев қум устида тиззалаганча, икки қўлини олдинга чўзиб, бошини бир ёнга эгган кўйи сопол ҳайкалчадай қотиб турарди. Нотавон ва ноқобил бу жонзотни кимсасиз чўлда ташлаб кетиш гуноҳ бўлади дегандай, ортига қайтган туя соҳиби турган жойга томон келди ва унинг ёнгинисида, қум устига чўккалади.\n"http://www.kutubxona.com/wiki/index.php?title=Ne’mat_Arslon._Sinov_(hikoya)_/_Kiril&oldid=12210" dan olindi


ҚАРИЙБ ЯРИМ АСРЛИК МУАММОГА ЕЧИМ ТОПИЛДИ\nФуқаро Гайнижамол Абдувалиева 41 йилдан буён Тошкент вилояти Янгийўл тумани Муқимий номидаги маҳалланинг Бунёдкор кўчасида 45-уйда яшаб келмоқда. Аммо унинг мазкур уй-жойга эгалик ҳуқуқини белгиловчи ҳужжати йўқлиги боис, қарийб ярим асрдан бери ушбу муаммодан азият чекади.\nГап шундаки, бундан 44 йил муқаддам, аниқроғи, 1974 йил 1 июнда Г. Абдувалиева ушбу уй-жойни фуқаро Ш. Сулаймоновадан 1 000 рублга сотиб олган. Ўша пайтлар ўзаро келишувга биноан гувоҳлар иштирокида сотиб олинган уй фуқаро Ш. Сулаймонованинг турмуш ўртоғи С. Аблязизовнинг номида экани, қолаверса, ушбу оила ўз юрти Қримга кўчиб кетгани боис, тегишли нотариал ҳужжатларни имзолаш имкони бўлмаган.\nНоилож Г. Абдувалиева орадан 3 йил ўтиб, янги уйига кўчиб ўтган ва мана, 41 йилдирки, ушбу уйда яшаб, барча коммунал ва солиқ тўловларини ўз вақтида тўлаб келади.\nУйнинг олди-сотдиси, уни фарзандларга мерос қолдириш, рўйхатда туриш, хуллас, уй билан боғлиқ ҳар қандай ҳаракат учун ҳужжат зарур.\nГ. Абдувалиевада эса ўша ҳужжат йўқ. Шуларни ўйлаб, фуқаро Г. Абдувалиева судга мурожаат қилган. Унинг уйга эгалик ҳуқуқини белгилашни сўраб ёзган аризаси 2018 йил 14 май куни Фуқаролик ишлари бўйича Зангиота туманлараро суди томонидан кўриб чиқилган ва судда фуқаронинг даъво талаби рад қилинган. Шундан сўнг фуқаро Г. Абдувалиева Фуқаролик ишлари бўйича Тошкент вилояти судига қайта мурожаат қилган.\nЯнгийўл шаҳар ҳокимлигида кенг жамоатчилик ва оммавий ахборот воситалари ходимлари иштирокида ушбу мурожаат юзасидан очиқ сайёр суд мажлиси ўтказилди. Ғ. Воҳидов раислигида ўтган суд мажлисида Фуқаролик ишлари бўйича Тошкент вилояти суди кассация инстанцияси Фуқаролик ишлари бўйича Зангиота туманлараро судининг 2018 йил 14 майдаги ҳал қилув қарорини бекор қилиб, Г. Абдувалиеванинг уй-жойга эгалик ҳуқуқини белгилаш ҳақидаги даъво талабини қаноатлантириш юзасидан ажрим чиқарди.\nИнсон эртага эмас, узоқ келажакда эмас, айнан бугун ўз ҳаётидан рози ва мамнун бўлиб яшаши керак. Президентимиз илгари сурган ушбу ғоя асосида амалга оширилаётган ислоҳотлар самараси ўлароқ, Г. Абдувалиева ҳам ўз уйининг ҳуқуқий жиҳатдан ҳақиқий эгасига айланди.\nОдил суд ҳукми билан яна бир фуқаронинг бугунги кунидан розилиги таъминланди.


Сана: 11 Марть 2017 Курилди: 766 Изоҳ: 0\nНаманган вилоятида рўйхатдан ўтган M.G МЧЖ вакиллари ушбу жамият номига Жанубий Кореядан юборилган умумий қиймати 1 миллиард 107 миллион сўмлик 320 минг донадан ортиқ бир марталик устараларни божхона юк декларациясида устара учун тиғ сифатида қайд қилгани аниқланди.\nЭкспертиза жараёнида маълум бўлишича, уддабуронлар божхоначилар кўзини шамғалат қилиш мақсадида ушбу товарларга тегишли юк-кузатув ҳужжатларидаги ёзувларни ҳам ўзгартирган. Бу ҳам етмаганидек, жамият суриштирувлар давомида божхоначиларга қалбаки лицензияни тақдим қилган.\nШу тариқа сохта тадбиркорлар мазкур товарга тегишли ҳақиқий ташқи иқтисодий фаолият товар номенклатура кодларини бошқасига ўзгартириш орқали давлат бюджетига аслида ундирилиши лозим бўлган тахминан 800 миллион сўмлик божхона тўловларидан бўйин товлаган. Жамият мансабдор шахсларига нисбатан жиноий иш қўзғатилди.\nКалит сўзлар: тегишли, сўмлик, миллион сўмлик, миллион, жамият, божхона